BBC Uzbek - Dunyo - Африкада йирик ерости сув омборлари борлиги аниқланди\nАфрикада йирик ерости сув омборлари борлиги аниқланди\nСўнгги янгиланиш 20 апрел 2012 - 14:06 GMT\nОлимларнинг айтишича, ўта қуруқ дея танилган Африка қитъаси йирик ерости сув омбори устида жойлашган.\nУларнинг топилмаларига биноан, ер остидаги қатламларда мавжуд бўлган сувнинг миқдори ер устидаги сув миқдоридан 100 марта кўпдир.\nОлимлар жамоаси бу яширин хазинанинг кўлами ва салоҳияти борасида энг мукаммал харитани чоп қилишди.\nАтроф-муҳитни тадқиқ қилишга ихтисослашган Environmental Research Letters журналидаги мақолада олимлар қитъадаги сув заҳиралари тақчиллигини қоплаш учун ерости сувларини кенг қўламда қазиб чиқаришни бошлаш яхши фикр эмаслигини айтишган.\nЕрости сув қатламларининг ёғингарчилик камлиги туфайли тўлиши қийин, шундай экан, олимлар ерости заҳиралар тез суратларда ишлатилиб бўлишидан ҳавотирдалар.\nШунга қарамай, Британия Геологик сўрови ташкилоти олимаси Ҳелен Бонсор янги харита қитъа аҳлининг янги салоҳиятга кўзини очишига умид қилаяпти.\nАфрика бўйлаб 300 миллиондан ошиқ одам ичимлик суви тақчиллигидан жабр чекиб келади.\nКелгуси йилларда аҳоли сонининг ортиши ва экинларни суғориш зарурати ошиб бориши билан қитъадаги сувга бўлган талаб ҳам ўсиши кутилади.


Ҳазрат Саййид Амир Кулол ҳақида бир ривоят - Hidoyat.uz\nАсосий саҳифа Мақолалар Ҳазрат Саййид Амир Кулол ҳақида бир ривоят\nЧоп этилди Sentabr 4, 2019 Ҳазрат Саййид Амир Кулол ҳақида бир ривоятda fikr bildirishni o'chirish\nБу инсон бир куни қишлоғидаги майдонда кураш тушаётганди. Уни кўрган ҳамқишлоқлари маломат қила бошладилар. – Қаранглар, шундай билимли ва обрўли йигит бидъат иш билан шуғулланяпти!.. Ҳой, Амир Калон! Сендек йигитга шу иш лойиқми?! Ўзингга ярашадиган иш қилсанг бўлмайдими? Бу сўзларни эшитган Амир Калон кураш тушишдан тўхтади. Даврадаги одамларга қараб чиққанди, барча томошабинларни уйқу босиб, туш кўра бошладилар.\n“Даврадагиларнинг оёқлари гуноҳ ботқоғига ботган эмиш. Минг уриниб, тиришсалар-да, оёқларини ботқоқдан тортиб ололмаётганмишлар. Бу ботқоқдагиларнинг ҳаммаси – дўзахийдир, деган нидо келаётганмиш. Шу дамда Амир Калон келиб, ботқоқлик унинг оёқлари тагидан қочаётган эмиш. У навбатма-навбат қўл чўзиб, бу ердагиларнинг барини тортиб олибди”. Жамоа уйғониб, тушимми-ўнгимми, дегандек, бир-бирига боқса, Амир Калон – Ҳозирги кўрган тушингиз тўғри туш! Мендек кимсалар ҳақида ёмон хаёлларга борманг ва уларнинг ишини рад этманг! Чунки сиз асл ҳақиқатдан бехабарсиз!\nХалойиққа ўз фикрларини ғайритабиий ва кўргазмалик қилиб етказган Амир Калон рақибига юзланиб яна курашга тутинди. Бу ғаройиб ҳодисадан ҳанг-манг бўлган томошабинлар бу йигитнинг хислатига тан бердилар. Шу воқеадан кейин Сухор қишлоғида ҳеч ким Амир Калонни кураш тушгани учун маломат қилишга ботинмайдиган бўлди.\nМазкур ривоят 1288 йилнинг 30 ноябрь куни Бухорода туғилган Амир Калон деб исм берилган, бутун дунёга эса Ҳазрат Саййид Амир Кулол номи билан маълуму машҳур инсон ҳақида эди.\nЁш Амир Калон биринчи устози Ҳазрат Саййид Аҳмад Отадан Ҳаққа етишиш зиналарини, яъни: биринчиси – шариат; иккинчиси – тариқат; учинчиси – ҳақиқат ва тўртинчиси – маърифатни Аллоҳ ато этган идроки билан ўрганди. Ва фақат ўрганди эмас, бошланғич тасаввуф илмидан ҳам хабардор бўлди. Сўнгра Ромитан яқинидаги Самос қишлоғида туғилган Ҳазрат Хожа Муҳаммад Бобо Самосийдан янада кенгроқ илм ўрганди.\nСўнгра отаси кулол – Амир Ҳамзадан ҳунар ўрганди. У ясаган сопол лаганлари-ю, коса ва кўзалари отасиникидан қолишмасди. Қўли теккан маҳсулотлар бозорга бориши билан тез сотилиб кетар, бу эса Амир Ҳамзанинг янада каттароқ иштиёқ ва мамнуният билан касбининг барча сир-асрорларини ўғлига ўргатишга сабаб бўларди.\nТарихий маълумотларга кўра, 1370 йилда вафот этган Ҳазрат Саййид Амир Кулолнинг валийлик даражаси жуда юксак бўлгани айтилади. У ҳеч қачон ўтда куймаган. Ҳаттоки унинг кийиб юрган либосу кийимлари ҳам асло ёнмаган. Баъзан эса, Ҳазратни ҳақорат қилган шахслар жазо топганлар. Бу ҳолатлар Амир Кулолнинг ақлий ва руҳий истагисиз рўй берган.\nЮздан ортиқ шогирд етиштирган Ҳазрат Саййид Амир Кулолнинг шогирдлари орасида энг машҳури Баҳоуддин Нақшбанд ҳазратлари ҳисобланади. Бу инсоннинг тўртта ўғли бўлгани тилдан-тилга ўтиб келмоқда. Бироқ, улардан иккитасининг қабри номаълум. Биттаси Туркияга кетгани ва кенжа ўғил Саидий Умар Соҳибқирон Амир Темурнинг вазири бўлгани ҳамда қабри Самарқандда экани ҳақида айрим манбаларда келтирилган.\nАйни вақтда Когон туманида жойлашган “Саид Амир Кулол” мажмуасида минг нафар намозхонга мўлжалланган жоме масжид, 100 ўринли таҳоратхона, ҳожатхона, кулолчилик устахонаси ва меҳмонхона қурилмоқда. Шунингдек, мажмуа ҳудудида йўлаклар ётқизиш, кўчатлар экиш, боғдорчилик, айвонлар қуриш ва бошқа ободонлаштириш ишлари давом этмоқда.\nҚабри Бухорода жойлашган етти авлиёнинг бири дея, эътироф этилаётган бу инсоннинг сўнгги макони келгусида кўркам масканга айланиб, сайёҳлар эътиборини тортиши шубҳасиз.


«Қора дори — 2018» операциясида 243 кг гиёҳванд модда олиб қўйилди – Газета.uz\nФото: Анвар Илёсов / «Жаҳон» АА\n«Қора дори — 2018» операциясида 243 кг гиёҳванд модда олиб қўйилди\n«Қора дори — 2018» тадбири жараёнида гиёҳвандлик моддаларининг ноқонуний айланиши бўйича қарийб 700 та ҳолат аниқланиб, 550 киши қўлга олинди.\n20 июн 2018, 15:03 Жамият\n«Қора дори — 2018» операцияси жараёнида 1,5 минг кв м ер майдонида етиштирилаётган гиёҳвандлик воситаси аниқланиб, йўқ қилинди. Олинган наркотик моддалар миқдори 243 килограммни ташкил этди, дея хабар қилди ЎзА.\nБу жараёнда гиёҳванд моддалар олинадиган ўсимликларни етиштираётган, наркобизнес билан шуғулланаётган фуқаролар аниқланмоқда. Мисол учун, Хоразм вилоятида ўтказилган «Қорадори -2018» тадбирида Боғот туманида яшовчи М.Х. шахсий томорқасида 3 минг 312 туп кўкнори гиёҳвандлик ўсимлигини экиб, парваришлаб келаётганлиги аниқланди. Боз устига томорқанинг бир четига бекитиб қўйилган 10 килограмм кўкнори гиёҳвандлик воситаси борлиги ҳам маълум бўлди.\nСамарқанд вилоятида ўтказилган тадбирда эса Иштихон туманида яшовчи А.С.нинг шахсий томорқасида 375 туп кўкнори гиёҳвандлик ўсимлиги етиштирилаётгани аниқланди. Бу фуқаро ҳовлисининг том қисмига 56 килограмм кўкнори гиёҳвандлик воситасини яшириб қўйгани аён бўлди.\n«Қорадори — 2018» тадбири давомида Фарғона вилоятининг Риштон ва Қўштепа туманларида вертолёт ёрдамида назоратли учишлар амалга оширилди. Риштон туманида яшовчи И.Ш.нинг шахсий томорқасида кўкнори гиёҳвандлик ўсимлиги етиштирилаётгани аниқланди. Унинг омборхонасидан эса 1 килограмм кўкнори гиёҳвандлик воситаси олинди.\nТезкор маълумотларга асосан ўтказилган тезкор тадбир натижасида Фарғона вилояти Олтиариқ туманида яшовчи Э.Б. Қирғизистондан айланма йўллар орқали контрабанда йўли билан олиб ўтилган 1 килограмм гашиш гиёҳвандлик воситасини 7 минг доллар эвазига сотаётган вақтида ушланди.\nНавоий ва Самарқанд вилоятларида ўтказилган тадбир давомида Иштихон туманида яшовчи Д.Х. Навоий шаҳрида 2,5 миллион сўм эвазига 18 грамм марихуана гиёҳвандлик воситасини сотаётган вақтида ушланди. Унинг яшаш уйи кўздан кечирилганда 245 грамм марихуана гиёҳвандлик воситаси борлиги аниқланди.\n«Қорадори — 2018» тадбири давомида олиб борилган ишлар натижасида гиёҳвандлик воситалари билан боғлиқ барча аниқланган ҳолатлар жами 684 тани ташкил этди.\nУшбу ҳолатлар юзасидан 550 нафар шахс қўлга олинди. Тадбир давомида «Таркибида гиёҳвандлик воситаси бўлган ўсимликларни етиштириш ҳолатлари» борасида сўз борганда жами 406 ҳолат аниқланган бўлиб, қарийб 1,5 минг кв.м ер майдонида гиёҳвандлик воситаси етиштирилаётгани аниқланган. Мазкур ҳолатлар бўйича олинган наркотик моддалар миқдори 243 килограммдан зиёдни ташкил этди.


Чегара ҳамон ёпиқ\n08 май 2021, Тошкент вақти: 18:05\nЎзбекистон чегарасидан бу мамлакатга бориш учун виза олган тожикистонликлар ҳам ўтказилмаяпти.\nХонобод шаҳрида юз берган воқеалардан кейин Ўзбекистон томонидан бир тарафлама ёпилган ўзбек –тожик чегараси шу кунларда ҳам очилгани йўқ. Ўзбекистонга бориш учун виза олган тожикистонликлар ҳам чегарадан ўтказилмаяпти.\nЗокиржон ака Собиржонов Душанбе шахрида яшайди. 70 ёшни қоралаб қўйган. Ўзбек-тожик чегарасидан ўтолмай, ноиложликдан бизга қўнғироқ қилиб, дардини айтди.\nМаълум бўлишича, отахон ҳафта бошида Ўзбекистоннинг Тожикистондаги элчихонасида виза олишга эришган. Қариийб 500 километр йўл босиб, Ўзбекистоннинг Фарғона шаҳрига ўтиш учун Конибодомдаги “Патар” чегара постига борган.\n- Хўжанд шаҳридан Конибодом туманига бордим. У ерда автостанцияда бошқа автомашинага ўтириб, “Патар” чегара постига етиб бордим.\nТожикистон чегарачилари: “Отахон бекор келибсиз, ўзбеклар ўтказмайди, биз ўтказаяпмиз, майли борингчи, ёшингизни инобатга олиб, зора ижозат беришса”, дейишди. Лекин ўзбек чегарачилари ўтказмади, - дейди Зокиржон Собиржонов.\nОзодлик: Нима учун ўтказишмади, сабабини айтишдими?\nЗокиржон Собиржонов: “Тожикистонликлар ўтказилмасин, деган буйруқ чиққан, мумкин эмас”, деди ўзбек чегарачиси.\nОзодлик: Шундан кейин ортингизга қайтингизми?\n- Йўқ. Илтимос қилдим, визам бор, дедим. Кейин ўзбек чегарачиси: “120 сомон (қариийб 27 доллар) беринг, ўтказаман”, деди. Мен, пенсионерда бунақа пул йўқ, десам, “Ўтказмайман, орқангизга қайтинг”, деди чегарачи, - дейди Зокиржон Собиржонов.\nМазкур масалага ойдинлик киритиш мақсадида биз Ўзбекистоннинг Тожикистондаги элчихонаси консули Зафар Раҳимжонов билан боғландик.\nОзодлик: Элчихонада Тожикистон фуқароларига виза бериляптими?\nЗафар Раҳимжонов: Албатта. Виза берилиши тўхтатилгани йўқ. Белгиланган тартиб бўйича иш олиб боряпмиз.\nОзодлик: Лекин виза олиб, чегарадан ўтолмай қайтиб келган\nтожикистонликлар бизга қўнғироқ қилиб, уларни чегарадан ўтказмаганликлари ҳақида арз қилишди.\nЗафар Раҳимжонов: Мумкин бу масала Фарғона вилояти билан боғлиқ бўлса керак.Чунки Андижондаги воқеалардан кейин Тожикистон ва Қирғизистон чегаралари ёпилган.\nОзодлик: Шунингдек, Тошкент шаҳрининг тантаналари муносабати билан ҳам чегаралар ёпилган, дейишмоқда.\nЗафар Раҳимжонов: Йўқ,йўқ. Биз бундай хабарни эшитганимиз йўқ. Чунки марказдан бу борада алоҳида кўрсатма келгани йўқ.\nНавбатдаги суҳбатдошимиз 75 ёшли Акбарали Маъмуров Спитамен туманидаги “Плотина” чегара пости яқинида истиқомат қилади.\nСпитамен Ўзбекистоннинг Бекобод тумани билан чегарадош.Отахоннинг қариндош-уруғлари Бекобод ва Пскентда яшайди.\nОтахоннинг айтишича, ҳар ҳафта икки-уч марта Ўзбекистонга бориб, жигарбандларидан хабар олиб келарди. Бир ҳафтадан буён постга бориб, қайтиб келаяпти.\nЧегарачиларга: “Мени танийсизларку, нега чегарадан ўтказмайсизлар?” деса ўзбекистонлик чегарачилар : “Мумкин эмас, буйруқ бор”, деб жавоб беришган.\nЛекин айрим тожикистонликларнинг айтишларича, пул ҳамма нарсани ҳал қилади.\n“Тожик чегарачилари ҳам Ўзбекистон чегарачилари ҳам ўз улушини олиб, чегарадан ўтказади”, дейди Фарғонага жаназага бориб келган хўжандлик аёл.\n- Тожикистон божхонаси ва чегарасидан ялиниб, аранг ўтдик. Ўзбекистон чегарачилари ва божхоначиларидан ташқари милиция вакилларига ҳам пул бериш керак.\nБир азоб уқубатлар билан бордик. Қайтишда эса ўзбеклар бутунлай ўткани қўйишмади. Ёш болалар билан адирлару тоғлар орқали, дарёларни кечиб Тожикистонда ўтайлик десак, ўзимизни чегарачилар: “Қайси йўл билан ўтган бўлсаларинг, ўша йўл билан қайтинглар”,деб азоб беришди. Мажбур уларга ҳам пул бериб чегарадан ўтдик, - дейди хўжандлик аёл.


Ўзбекистон футзал терма жамоаси Европа чемпионига ютқазди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистон футзал терма жамоаси Европа чемпионига ютқазди\t09:21, 04 сентябрь\tФутзал бўйича Ўзбекистон миллий терма жамоаси кеча Португалияда Испания терма жамоасига қарши ўртоқлик учрашуви ўтказди. Учрашув Европанинг амалдаги чемпиони ҳисобланган Испаниянинг йирик ҳисобдаги ғалабаси билан якунига етди – 4:0.\nЎФА матбуот хизматининг маълум қилишича, испанларга қарши ўйин Ўзбекистон учун Португалиядаги ўқув-йиғинининг сўнгги қисми эди. Вакилларимиз делегацияси 3 сентябрь куни Испаниянинг Сантьяго-де-Компостела шаҳрига йўл олади ва у ерда 3 кунлик йиғин ўтказилади. Шундан кейин Хосе Мария Мендез шогирдлари Жаҳон чемпионатининг финал қисмида иштирок этиш учун Колумбияга учиб кетишади.\nЎзбекистон терма жамоаси мусобақанинг "A" гуруҳида Колумбия, Португалия ва Панама терма жамоаларига қарши баҳс олиб боради.\nИспания – Ўзбекистон 4:0\nГоллар: Фернандао (10), Адольфо Фернандес (25), Бебе (34), Лозано (39).


Qalampir.uz - Ҳиндистонда юзлаб одамлар жазирама қурбонига айланмоқда\nҲиндистонда юзлаб одамлар жазирама қурбонига айланмоқда\n12:37, 20.05.2016 Олам\nМамлакатда иссиқ ҳарорат +51 даражага етди. Ҳукумат бу ҳали ҳаммаси эмаслигини айтмоқда.\nҲиндистоннинг Ражастан штати, Пхалоди шаҳрида иссиқ ҳарорат 51 даражага етди. Бу энг рекорд ҳарорат, деб қайд этмоқда “Hindustan Times” нашри.\nУндан аввалги рекорд 1956 йилнинг ёзида қайд этилганжи. Ўшанда Ражастаннинг Алвар шаҳридаги термометор кўрсаткичи 50,6 даражани кўрсатган. Штатнинг бошқа шаҳри Чуру ҳам ўз рекордини 1914 йилда янгилаганди. Ўшанда шаҳардаги иссиқ ҳарорат 50,2 даражага кўтарилганди.\nСайёҳлар учун машҳур Жодхпур шаҳрида ҳам рекорд янгиланди. Термометр кўрсаткичи +48,8 даражагача кўтарилган. Бундан ташқари, Гужарот штатида ҳамда Ражастаннинг бошқа шаҳарларида ҳам хароратнинг рекорд даражаси қайд этилган.\nХиндистон метереология бошқармаси яқин кунларда ҳарорат янада очишишини айтиб, аҳолини огоҳлантирмоқда. Яъни шимоли-ғарбий худудларда иссиқлик хавфи “қизил босқич”да сақланиб қолмоқда. Бу дегани, термометр устуни +47 даражадан юқори бўлади.\nЖазирама туфайли нобуд бўлган фуқаролар ҳақида хукумат расмий статистик маълумот бермаган. ОАВ бир неча юзлаб қурбонлар борлиги ҳақида хабар бермоқда.\nТеглар:Ҳиндистон Об-ҳаво Жазирама\nВоронежлик фуқаро 88 ёшли бувини ваҳшийларча ўлдирди\n20:27, 04.02.2019 10 333\n16:36, 01.02.2019 23 710\n19:23, 30.01.2019 2 881\n18:04, 29.01.2019 10 522\n17:51, 29.01.2019 13 010


Бойлар ва камбағаллар орасидаги фарқлар » Скачать музыку бесплатно новинки музыки 2016-2017\nБойлар ва камбағаллар орасидаги фарқлар\nБойлик руҳият ва фикрлаш билан биз ўйлагандан кўра кучлироқ боғлиқ. Наполеон Хилл 1937 йилда чоп этилган 500 нафардан ортиқ миллионер ҳаётини тадқиқ қилиш асосида ёзилган “Ўйла ва бой бўл” деб номланган китобида айнан мана шу фикрни илгари сурганди. Кейинги 30 йил давомида дунёнинг энг бой 1200 нафар кишисидан интервью олган миллионер Стив Сиболд ҳам унинг фикрига қўшилади. Қанчалик ажабланарли бўлмасин, бойлик пулдан кўра менталитетга боғлиқ — Сиболд “Бойлар қандай ўйлайдилар” китобида шу ҳақда ёзади. Китобда ёзилишича, бойлар қуйидаги тамойилларга амал қилишади. Бойлар камбағалликни барча ёмонликларнинг илдизи деб билишади, камбағаллар эса ҳамма нарсада пулни айблашади Сиболднинг айтишича, кам даромад топадиган оилаларда бойиб кетиш қуйидагича муҳокама қилинади: “Бундай оилаларда болаларга бойлик бахтли тасодиф ёки ноқонуний бизнес натижаси деб тушунтирилади. Бойлар эса пул бахт кафолати эмаслигини, лекин ҳаётни енгил ва ёқимли ўтказишини билишади”. Бойлар худбинликни фазилат, камбағаллар эса иллат деб билишади Сиболд ёзади: “Бойлар ўзларини бахтли қилиш учун ҳаракат қилишади. Улар дунёни қутқаришга уринишмайди”. Муаммо шундаки, камбағаллар бу фикрга қўшилишмайди ва камбағаллигича қолишади. “Агар ўзингиз ҳақингизда қайғура олмасангиз, бошқаларга ҳам ёрдам беришга имкониятингиз бўлмайди. Ўзингизда йўқ нарсани бошқаларга улаша олмайсиз”. Бойлар тадбирли бўлишади, камбағаллар эса омадга ишонишади “Оломон лотерея ўйинида ютиб олишга умид қилиб кўп пул ҳақида орзуларга берилган пайтда бойлар муаммоларни ҳал қилишади. Кўпчилик ўзгалардан ёрдам кутиб яшайди. Бундай йўл кўпинча камбағалларга мос — муаммоларни ҳал қилиш учун сарфланадиган вақт бой берилади. Бойлар фойдали билимларни эгаллашади, камбағаллар умумий таълим билан чекланишади “Аксарият бой тадбиркорлар ҳеч қандай расмий таълим олишмаган. Улар ўз пулларини қимматли тажриба ва билим туфайли топишган. Кўпчилик кишилар диплом ва сертификатлар бойлик сари йўл деб ўйлашади. Улар янада юқори даражадаги билим ва кўникмаларни олишга уринишмайди. Бойларни эса восита эмас, максад қизиқтиради”. Бойлар келажак ҳақида орзу қилишади, камбағаллар эса ўтмиш билан яшашади “Мунтазам равишда ўтмиш ҳақида ўйлайверадиган одам бойимайди. Бундай одамларни кўпинча тушкунлик ва ҳафсаласизлик қамраб олади. Бойлар ўзларига ишонишади ва келажак ҳақида орзулар қилишади, режалар тузишади”. Бойлар пул ҳақида мантиқан, камбағаллар эса ҳиссиёт билан ўйлашади “Пул ақлли, маълумотли инсонни бир лаҳзада қўрқоқ, тор фикрлайдиган инсонга айлантириб қўйиши мумкин. Бойлар эса билишади: пул кенг имкониятлар очувчи муҳим қуролдир”. Бойлар ўз ишларини севишади, камбағаллар эса ўзлари севмайдиган ишга боришга мажбурлар “Оддий инсонга бойлар ҳар доим ишлайдигандек туюлади. Лекин уларнинг энг катта устунлиги қуйидагича: улар ўзлари севган иш билан шуғулланишади ва бунинг ортидан пул топишади”. Бошқа тарафдан, камбағаллар ўзлари ёқтирмайдиган ишга боришга мажбур, чунки улар пулга муҳтож: “Уларнинг онгига жамият ва мактабда пул топиш учун албатта жисмонан ёки ақлан зўриқиш лозимлиги сингдирилган”. Бойлар тақдир синовларига тайёр туришади, камбағаллар эса омадсизликлардан қўрқишади Муаллиф давом этади: “Психолог ва экспертлар кейинчалик умидсизликка тушиб қолмаслик учун ўз олдига юқори мақсадларни қўймасликни маслаҳат беришади. Иккинчи тарафдан, “ҳеч ким доимий равишда хавотирда яшаб бойликка ва мақсадига эришмаган”. Бойлар бошқаларнинг пулларидан фойдаланишади, камбағаллар пул тўплашади Сиболднинг сўзларига кўра, бойлар бошқаларнинг ҳисобига ўз келажакларини таъминлашдан қўрқишмайди: “Улар бирор нарса сотиб олиш учун пул етмай қолиши ҳеч нарсани англатмаслигини яхши билишади. Асосий масала — ўша нарса учун пул сарфласа арзийдими-йўқми, мана шунда”. Бойлар бозорни ҳиссиёт ва хасислик ҳаракатга келтиришини билишади. Камбағаллар эса бозорда мантиқ ва тартиб ҳукмронлигига ишонишади “Бойлар молия бозорларини ҳаракатга келтирувчи қўрқув ва хасисликни яхши билишади ҳамда битим тузишда ва қарор қабул қилишда буни албатта ҳисобга олишади. Инсон табиатини ва унинг бозорга бўлган таъсирини тушуниш уларга бой бўлишда устунлик беради”. Бойлар фарзандларини пул топишга ўргатишади, камбағаллар эса болаларини яшаб қолишга ўргатишади Сиболднинг ёзишича, бойлар болаларига ёшлигиданоқ “бойлар” ва “қашшоқлар” олами қандайлигини ўргатишади: “Одатда, бойлар фарзандларини атрофдагиларга юқоридан қарашга ўргатишади деб ўйлашади. Бу нотўғри. Аслида улар фарзандларини дунёга холис қарашга ўргатишади”. Пул бойларни хотиржам қилади, камбағалларни эса ташвишга солади Бойлар кўп пул топишади ва билишади: пул кўпгина муаммоларни ҳал қила олади. “Камбағаллар пулга ҳаётнинг бир қисми бўлган ёвузликдек қарашади. Бойлар эса пулни халоскор деб ҳисоблашади”. Бойлар доимо ўз устиларида ишлашади, камбағаллар кўнгил очишни хуш кўришади Бойлар расмий таълимни қадрлашмайди, лекин зарур малака ва кўникма олишни бир умр давом эттиришади: “Бойнинг уйида биринчи навбатда иш юритишга, муваффақият қозонишга ёрдам берувчи китоблар коллекциясини кўрасиз. Камбағаллар эса романлар, кўнгилочар газеталар ва китобларни ўқишни хуш кўришади”. Бойлар пул ишлаб топишади, камбағаллар қора кунга асрашади Бойлар эътиборларини даромад топишга қаратишади ва таваккал қила олишади: “Чегирмалар, бепул купонлар ва тежамкорлик одамларнинг хаёлини шу даражада забт этганки, улар ҳаётни яхши томонга ўзгартириши мумкин бўлган имкониятларни сезишмайди. Бойлар пуллари етмаганида ҳам бундай майда-чуйдаларга эътиборларини қаратишмайди. Улар ақлларини бир нарсага йўналтиришади: кўп пул топишга”. Бойлар қачон таваккал қилишни билишади, камбағаллар эҳтиёткорликни маъқул кўришади “Барча инвесторлар вақти-вақти билан тиккан пулларини йўқотишади, лекин фақатгина бойларнинг бир нарсага ишончлари комил: нима бўлмасин, улар ҳар доим яна пул ишлаб топишлари мумкин”. Бойлар ҳар доим пул ишлаб топишга тайёр, камбағаллар эса муаммолардан қўрқишади “Ҳаёт курашлардан иборат дейдиганларга қулоқ солманг, ўзингизни хотиржам тутинг ва ўзингизда борига шукр қилинг”. Олдингизга юқори мақсадларни қўйинг! Нима учун миллионер бўлишингиз мумкин эмас? Бойлар учун пул — дўст, камбағаллар учун — душман “Бизга доим пул ишлаб топиш ва уни сақлаш қийинлигини уқтириб келишган. Пул топиш учун у ҳақда худди душмандек фикрлашни тўхтатинг. Пулни ўзингизнинг энг асосий иттифоқчингиз деб ҳисоблашни бошланг. У сизнинг уйқусиз тунларингиз, жисмоний оғриқларингизни бартараф этувчи, ҳаётингизни яхшиловчи дўстингиздир. Бойлар пулни бошқалардан кўра яхшироқ ёрдам берадиган дўст деб билишади”. Бойлар билишади — ҳамма нарса инсоннинг ўз қўлида, камбағаллар эса оила ва пул орасини танлашади Сиболднинг сўзларига кўра, пул топиш ёки вақтини оила билан ўтказиш ҳақида бош қотириш масъулиятдан қочишдир: “Бойлар билишади: олдинда турган барча муаммолар соғлом ақл, дунёқараш билан қарши олинса, ҳамма нарсага эришиш мумкин”. Manba: xabardor.uz


Саёҳат учун энг яхши: Ўзбекистон илк бор Lonely Planet рўйхатига киритилди - 11.07.2018, Sputnik Ўзбекистон\nЭкспертларнинг фикрича, Ўзбекистонда жорий этилган янгиликлар кўплаб мамлакатлардан туристларни жалб этиши мумкин. 11.07.2018, Sputnik Ўзбекистон\nЭкспертларнинг фикрича, Ўзбекистонда жорий этилган янгиликлар кўплаб мамлакатлардан туристларни жалб этиши мумкин.\nТОШКЕНТ, 11 июл – Sputnik. Ўзбекистон Республикаси илк бор Lonely Planet нинг "Осиёнинг саёҳат учун энг яхши жойлари" рейтингига киритилди.\nЭътиборлиси, Ўзбекистон бу рейтингда бирданига иккинчи ўринда қайд этилди ва фақатгина Жанубий Кореядан кейинги ўринда жойлашди.\n"2017 йил охирида Ўзбекистон кўплаб давлатлар фуқаролари учун визасиз режим, электрон виза, янги йўналишлар жорий этиб туризмда улкан қадам ташлади. Туристлар кўплаб ўзига хос меъморий ёдгорликлар ва қадимий шаҳарларга ташриф буюришлари мумкин", - дейилади хабарда.\nЭкспертларнинг фикрича, жорий этилган янгиликлар кўплаб мамлакатлардан туристларни жалб этиши мумкин.\nРўйхатга шунингдек, Япония, Вьетнам, Таиланд, Непал, Хитой, Шри-Ланка ва Индонезия киритилди.


Қирғизистон жануби тинчимай қолди\nАбдуллоҳ Эргаш 9-10 июль кунлари Қирғизистон жанубида номаълум қуролли гуруҳ ва милиция ходимлари ўртасида отишма бўлиб ўтди. Тасдиқланмаган маълумотларга кўра, қуролли гуруҳ аъзолари Ўзбекистонга қочиб ўтган.\nҚирғизистоннинг Жалолобод вилоятида бўлиб ўтган отишмада бир милиционер ҳалок бўлгани, икки милиция ходими ва бир фуқаро ярадор бўлгани хабар қилинмоқда.\n“Милиция старшинаси А.Рустамов давлат рақами Д 18 - 33 С бўлган оқ рангли “Тико” автомобилни тўхтатган. Машинадан осиё миллатига мансуб икки киши тушган ва милиционерларга қарата ўқ узган. Натижада бир милиция ходими воқеа жойида қурбон бўлди”, - дейди воқеа тафсилотларини баён қилган Қирғизистон ички ишлар вазири матбуот котиби Аида Бакирова.\nҚирғизистон Ички ишлар вазирлиги тарқатган баёнотда айтилишича, номаълум гуруҳни зарарсизлантириш операцияси пайтида, яъни 10 июль куни эрталаб соат бешларда милиция қидирув гуруҳи жиноятчиларнинг пистирмасига дуч келган. Автоматлар билан қуролланган одамлар сони тахминан уч киши бўлган. Бу ерда содир бўлган отишма пайтида икки милиция ходими ва оддий фуқаролардан бири яраланган.\n“Афсуски, жиноятчилар қамишзор оралаб Ўзбекистоннинг Бекобод шаҳри йўналишида яширинишга муваффақ бўлган”, - деди А.Бакирова.\nАйни пайтда отишма содир бўлган Жалолобод шаҳрида жами 370 та милиция ходими қидирув ишларига жалб қилинган. Қидирув амалиётини Қирғизистон ички ишлар вазири ўринбосари Темиркан Сувоналиев бошқармоқда. Жалолобод шаҳрига кириш-чиқиш йўллари кучайтирлган тартибда қўриқланмоқда.\n“Озодлик” мухбирининг Ўзбекистон ҳуқуқ-тартибот тизимлари жиноятчилар Ўзбекистон ҳудудига қочганидан огоҳ қилиндими ва қидирувда Ўзбекистон милицияси ҳам иштирок этяптими, деган саволига тасдиқ жавоби берилди. Айни пайтда қуролли гуруҳни қидириш ишлари давом эттирилмоқда.\n“Ҳозир амалиёт натижалари ҳақида ахборот кутмоқдамиз. Қўшимча маълумотлар бўлса, албатта, хабар қилинади. Лекин алоқа ёмонлиги сабабли қидирув амалиёти олиб бораётган гуруҳ билан ҳозирча боғланиш имконияти бўлмаяпти”, - дейди А.Бакирова.\nШу ўринда эслатиб ўтиш жоизки, мустақил Қирғизистон тарихида биринчи марта кўча отишмаси 2005 йил 13 июнида Ўш шаҳри марказида бўлиб ўтганди. Бу отишмада етти киши яраланган эди. Шундан кейин Ўш вилояти ҳокимлиги биносининг чап қаноти портлатилди, Ўш шаҳри милицияси биноси олдида портлатилган гранатадан бир милиция ходими ҳалок бўлди, жорий йил 12 майда қирғиз-тожик чегарасига бир гуруҳ қуролланган одамлар ҳужум қилди, июнь ойида эса Қирғизистон парламентидаги бўшаб қолган ўринга Ўш вилоятидаги “Қуршоб” сайлов округида бўлиб ўтган сайловда депутатликка номзод икки кишининг тарафдорлари ўртасида отишма бўлиб ўтди. Бу отишмада, расмий маълумотга кўра, 17 киши яраланган. Улардан 10 нафари милиция ходимидир.


ИШИДга қўшилишга уринган рус қиз 4,5 йилга қамалди - BBC O'zbek\nИШИДга қўшилишга уринган рус қиз 4,5 йилга қамалди\nФото муаллифлик ҳуқуқи RiaNovosti\nImage caption Караулова ўз қилмишидан пушаймонлик изҳор қилган\nМосква округи ҳарбий маҳкамаси Москва давлат университетининг собиқ талабаси Варвара Карауловани "Исломий Давлат" экстремистик гуруҳи сафларига қўшилишга уринганликда айбдор деб топиб, тўрт ярим йилга озодликдан маҳрум этган.\nКаралуова жазони умумий тартибдаги колонияда ўташи маълум қилинган.\nДавлат қораловчиси айбланувчини 5 йил қамоқ ва 150 минг рубл жаримага маҳкум этишни сўраган.\nБи-би-си мухбирининг суд залидан ёзишича, ҳакамнинг сўзларига кўра, Караулова радикал исломий қарашларга эга бўлгани ва муқаддас уруш ёки жиҳод олиб боришни ёқлагани гувоҳларнинг кўрсатмалари орқали тасдиқланган.\nМаҳкама ҳукмида айтилишича, Караулова "террорчи ташкилот фаолиятида иштирок этиш тараддудида бўлганини билган ва Россияга қайтгач, "Исломий давлат" амалларини оқлаган ҳамда ИШИД га қайтадан қўшилиш режаларини тузган".\nКараулованинг ўзи сўнгги сўзида ўз ҳаракатларини "ўсмирнинг ғалаёни" сифатида баҳолаган ҳамда ўз яқинлари ва махсус хизматлардан кечирим сўраган.\n"Менда ўсмирлик ғалаёни бўлган. Одатда бу одамларда 14-15 ёшида бўлади, менда эса 19 ёшимда бўлди... Мен хато қилганимни англаб етдим ва, ўйлайманки, бу хатойим учун тўла жазойимни олдим", - деди Караулова Москва округининг ҳарбий судида ўтаётган суд ишида берилган охирги сўзида.\nУ шунингдек, ИШИД сафларига қўшилиш учун ҳеч қандай тайёргарликдан ўтмаганини айтган.\nКараулованинг айтишича, у ИШИДнинг Саматов фамилияли аъзосини севиб қолган, лекин, бу севги "оғриқли ва номақбул" бўлган.\nДавлат айбловчиларига кўра, Караулова Сурияга ўтиш учун Туркияга борган ва бу йўлда ҳатто "ўз оиласи ва севимли ити"ни тарк этган.\nАйбланувчининг адвокатлари ҳакамларни Караулованинг айбсизлигига ишонтиришга уринганлар.\nКараулова 2015 йилда Туркияда ушланиб, Россияга депортация қилинганди.\nМДУ уни талабалар сафидан чиқарган.


Вилоят таълим соҳасини назорат қилиш департаменти маълумотларига қараганда, 19 январдан бошлаб қизлари мактабга қатнамаётган 13 нафар ота-она жаримага тортилган, деб ёзадиtnews.uz нашри.\nОйлик Ҳисоб Кўрсаткичининг беш баробари (12 минг тенге ёки 37 доллар) миқдоридаги жарима Хобдин туманидаги Алия қишлоғида истиқомат қилувчи икки қизнинг ота-онасига ёзилган, дея хабар берди туман таълим бўлими раҳбари Нурлибай Айжариқов.\nАйжариқовнинг сўзларига қараганда, маҳалий мактабнинг олтинчи ва саккизинчи синфларида таълим олувчи маҳаллий оиланинг икки нафар қизи учинчи чоракдан бошлаб дарсга қатнашмаяпти. «Мактаб ўқувчиларининг ота -оналари билан бир неча бор учрашув ўтказилди, биз уларни огоҳлантирдик, кейин огоҳлантириш борасидаги ҳужжатларни таълимни назорат қилувчи вилоят департаментига топширдик. Биз тақдим қилган ҳужжатга асосланиб департамент уларни жаримага тортди», — дейди Айжариқов.\nВазир томонидан 2016 йил февралда имзоланган мактаб формасига “турли конфессияларга тааллуқли диний либос элементларини” киритилиши тақиқланган № 26 буйруқ, бу галги ўқув йилида мактабларда мусулмон либосларини кийиш масаласида, баҳсларни келтириб чиқарди. Декабрь ойида Остона суди мазкур буйруқни бекор қилишни сўраб чиққан ўнлаб ота-оналарнинг даъвосини рад қилди.


07:10 / 02.07.2019 1055 pdf Ўқиш режими + -\nАмр ибн Аҳтам деган одам бир кишига минг дирҳам ваъда қилиб, Аҳнаф ибн Қайсни сўкишни буюрган эди. Ўша одам келиб, Амр ибн Аҳтамни ғазабни қўзғатадиган даражада ярамас сўзлар билан сўка бошлади. Аммо Аҳнаф сукут сақлаб, унга ҳеч нарса демади. Сўккан одам Аҳнафнинг жим турганини кўриб, уятдан бармоғини тишлаб қолди, ўзига-ўзи: «Шўрим қурсин, унинг жавоб қайтармай, жим туриши менинг аҳмоқлигимдан бошқа нарса эмас», деди.\nАҳнаф шундай деди: «Кимдир менга озор берса, уч йўлдан бирини тутаман: агар у мендан устун бўлса, фазлини эътиборга олиб, сукут қиламан. У мен билан тенг бўлса, ундан устун бўлиш учун сукут сақлайман. У мендан паст бўлса, ҳурматимни билиб, жим тураман».\n16:40 / 01.07.2019 253\n08:55 / 02.07.2019 1066\n1867 14:00 / 02.12.2018\n4989 22:43 / 05.05.2017\n1240 15:05 / 26.08.2019\n720 12:05 / 29.07.2019


МТС ëпилди; Мобил алоқа сифати ёмонлашди\nМобил алоқасиз қолган миллионлаб МТС мижозига ўз хизматини таклиф қилаëтган Ucell ва Beeline бу каби фавқулодда оқимга ҳозир бўлмагани боис¸ Ўзбекистонда алоқа сифати кескин ëмонлашиб кетди.\n“Томда туриб гаплашамиз”\nХоразмнинг Янгибозор туманида яшовчи Санамжон МТС мижозларидан бири эди. Ҳозирда Beeline компаниясига уланган Санамжон алоқа сифатининг ўта ëмонлашиб кетганидан шикоят қилади:\n- МТС узилгандан кейин Билайн компаниясига уландим. Алоқа жуда ҳам ëмон. Гаплашиш жуда қийин. МТС яхши эди. Яқинларим билан гаплашиш учун уйнинг томига чиқиб, тепада туриб гаплашамиз, унда ҳам связ жуда ëмон. Ҳозир ҳам томда турибман. Гаплашишнинг умуман иложи йўқ. Ҳозир Билайнда Ўзбекистон ичкарисида ҳам, Россияда юрган яқинларимиз билан гаплашганда ҳам жуда қийналамиз, дейди Санамжон.\n“Алоқа сифати жуда расво”\nБухоролик МТС мижози Иброҳим ака ҳозирда Ucell хизматидан фойдаланаяпти. Иброҳим ака ҳам яқинлари билан мобил орқали боғланиш қийинлашганидан зорланади:\n- Ҳозир куним фақат Юселлга қолди. Эшитиш жуда муаммо. Алоқа расво бўлди. Телефон қилган пайтда баъзан биринчи гудокнинг ўзидаëқ ўчиб қолади, абонент ҳали жавоб бериб улгурмай туриб. Иккинчидан, абонентлар гаплашаëтган пайтда ҳам овоз бўлиниб умуман гапни тушуниб бўлмайдиган даражада. Умуман олганда расво. Аввал Юселлнинг алоқаси жуда бунақамас эди. Мен бир-икки марта ишлатиб кўргандим. Энди нагрузка кўпайганидан кейин аввалгидан ҳам баттар расво бўлди, дейди бухоролик Иброҳим ака.\nМобил Интернет тезлиги ҳам пасайди\nБугунги кунда Ucell ва Beeline орқали мобил Интернетдан фойдаланувчилар Интернет тезлигининг пасайиб кетганини айтмоқда.\nТошкентлик Анвар 30 июл куни 20 минг сўмга Интернет пакети сотиб олган:\n- Кечадан бери асабийлашиб ўтирибман. Ярим соатда зўрға битта сайтни очади. Ucellдан фойдаланаман. Телефон алоқасидан шикоятим йўқ. Лекин Интернет тезлигидан умуман қониқмаяпман, дейди Анвар.\n“Алоқа ёмон бўлса, бошқа компанияга ўтинг”\nЎзбекистон Aлоқа ва ахборотлаштириш агентлиги (ЎзААА)нинг ўзини таништирмаган мулозими сўнгги кунларда мобил алоқаларининг сифати ёмонлашганини тан олди.\n- Бу, айниқса, абонент мобил компаниясининг база станциясидан узоқроқда бўлган ҳолатларда кўпроқ кузатилаяпти. Нагрузка кўпайгандан кейин компанияларнинг кучи етмай қолди. Ҳозирда Ucell ва Beeline ҳам база станцияларини кўпайтириш ҳаракатида, дейди мулозим.\nШунингдек, суҳбатдошимиз вазиятдан чиқиш учун абонентларга мобил компаниясини ўзгартиришни ҳам тавсия қилади.\n- Перфектумга улансин, ëмон деган одам, Узмобайлга улансин мана. Узмобайл жуда зўр. Ҳам арзон, ҳам қулай. Ҳамма нарсалари бор. Ўшанга уланса бўладику. Албатта¸ сим картали компанияга уланмасдан, домашний аппаратлар бор уйига қўяман деса. Интернетга чиқаман деса Интернет тезлиги бор. Сифатли¸ зарари кам, дейди ЎЗААА мулозими.\n“Домашний” телефонлар ҳам ёмон ишлаяпти\nКейинги пайтда стационар телефон тармоқларида ҳам алоқа сифати пасайгани кузатилаяпти.\nТошкент шаҳри ва вилоят марказларида яшовчи айрим аҳоли вакилларининг Озодликка айтишича, МТС тўхтаганидан кейин уй телефонларининг алоқа сифати ҳам ёмонлашган.\nЎзтелеком ширкатининг ўзини таништирмаган ходими уй телефонларининг алоқаси ёмонлашгани борасида шикоятлар йўқлигини таъкидлади.\n- МТСнинг ўчганлигининг маҳаллий телефонларга ҳеч қанақа таъсири йўқ. Нимагаки¸ МТСнинг ўзи биздан арендоват қилади потокларни. Вилоят, шаҳар берган потокларни. МТСнинг ўчганлигини шаҳар телефонларига таъсири йўқ. Мен шу ерда ишлаб туриб, МТС ўчгач алоқа ëмонлашди¸ деган нарсани эшитганим йўқ. Бизларга ҳеч қанақа мурожаат бўлмади, деди Ўзтелеком ширкати ходими.\nТалаба ҳуқуқлари бузилганидан шикоят қилди\nТошкент шаҳар Истеъмолчилар ҳуқуқларини ҳимоя қилиш идорасининг ўзини ошкор қилмаган ходимига кўра, МТС фаолияти тўхтатилиши натижасида компания мижозлари ҳуқуқлари поймол қилинган.\n- МТСга ўтказилган маблағлар қолиб кетди кўпиники. У нима бўлади ҳали номаълум. Ундан кейин ҳамма номер олиш учун қийналишлар бўлди. Айрим ҳолатлар бўлдики, пул олиб номер берадиган ҳолатлар бўлди. Шунда истеъмолчи ҳуқуқлари бузилди. Бир талаба бизга мурожаат қилди. Навбатга турган, ëзилган. Уч марта бориб қайтиб кетган. Кейин ҳужжатларни ҳам қайтариб олиб кетган жаҳли чиқиб. Ана шу одам мурожаат қилди. Талабалар шаҳарчасидаги исми Бахтиëр деган йигит. Биз бу аризани ўрганиб, ижобий ҳал қилдик, деди Тошкент шаҳар Истемолчилар ҳуқуқларини ҳимоя қилиш идораси ходими.\nМТС мижозлари ЎзААА устидан судга мурожаат қилмоқчи\nUzmetronom.com Интернет газетасининг ёзишича, МТС мижозлари Ўзбекистон Алоқа ва ахборотлаштириш агентлигини мобил компанияси фаолиятини тўхтатгани учун судга бериб¸ маҳкама орқали маънавий ва моддий жарима ундириш ҳаракатида.\nГазета бу мижозлар шахси ва сонини очиқламаган. Айни пайтда газетага кўра¸ фуқаролик ишлари бўйича судлар МТС мижозларининг бу кўринишдаги даъво аризаларини қабул қилмаган.\nЎзбекистон Алоқа ва ахборотлаштириш агентлигининг ўзини таништирмаган мулозими шу пайтгача МТС мижозларидан ўз идорасига нисбатан шикоят тушмаганини таъкидлади.


ЎзА - Санкт-Петербургда сохта-консул мигрантларга умуман йўқ давлатнинг паспортини сотган\n06.12.2018 19:57 Чоп этиш версияси\nСанкт-Петербургда сохта-консул мигрантларга умуман йўқ давлатнинг паспортини сотган\nСанкт-Петербург шаҳар полицияси маҳаллий аҳоли вакилини ушлади. Ушланган шахс шаҳар аҳолиси ва Марказий Осиёдан келган мигрантларга умуман йўқ бўлган Apatrid – Stateless people international (ASPI) давлатининг паспорти ва ҳайдовчилик гувоҳномасини сотиш билан шуғулланиб келган.\nASPI деб номланган давлатни ўйлаб топган ва ўзини бу давлатнинг консули, дея эълон қилган узоқ масофага сузувчи кеманинг собиқ капитани Валерий Сухановга нисбатан “Фирибгарлик” моддаси бўйича жиноий иш қўзғатилди, дея хабар берди Россия ИИВнинг Санкт-Петербург шаҳри ва Ленинград вилоятидаги Бош бошқармаси матбуот хизмати.\nЎйлаб топилган давлат паспортини камида олти киши – тўрт нафари Тожикистон фуқароси, бир нафари ўзбекистонлик ва яна бир нафари покистонлик сотиб олган. Сухановнинг хонадони тинтув қилинганида ASPI давлатида яшамоқчи бўлган камида 160 кишининг суратлари ва ҳужжатларининг нусхалари топилди.\nВалерий Суханов паспорт ва ҳайдовчилик гувоҳномаси учун 100 минг рубль талаб қилган, у ўз мижозларини қаҳвахона ёки кўчада қабул қилган. Сохта-консулнинг таъкидлашича, бу ҳужжатлар дунёнинг 200 та мамлакати ҳудудида амал қилар экан.\nСанкт-Петербург электротехника давлат университети катта ўқитувчиси Фаррух Сатторовнинг фикрича, тожик муҳожирлари нафақат ишонувчанлиги, балки билим даражаси паст бўлгани учун ҳам тез-тез фирибгарлар ўлжасига айланади. «Айрим ватандошларимиз, қўпол қилиб айтганда саводсиз. Мана шундан фирибгарлар фойдаланиб қолишади», – дейди олим.


ВИЗАСИЗ РЕЖИМ: СИНГАПУРЛИК САЙЁҲЛАР ЎЗБЕКИСТОНДА\nЎзбекистон Республикаси Президентининг Фармонига мувофиқ, 7 та мамлакат фуқаролари учун 30 кунлик муддатга визасиз режим жорий этилган эди. 2018 йилнинг 10 февралидан эътиборан Индонезия, Корея, Малайзия, Сингапур, Туркия Республикалари, Исроил ва Япония фуқаролари учун визасиз режим тартиби кучга кирди.\n2018 йилнинг 15 февраль санасида Сингапур мамлакатидан илк “визасиз” сайёҳлар Абдул Раҳим Бин Ҳасни ва Муҳаммад Фадли Бин Саъат юртимизга ташриф буюришди, деб хабар бермоқда Туризмни ривожлантириш давлат қўмитаси Матбуот хизмати.\nМеҳмонларни Туризмни ривожлантириш давлат қўмитаси раиси ўринбосари Ш. Шорахметов И. Каримов номидаги Тошкент халқаро аэропортида байрамона руҳда кутиб олди ва уларга эсдалик совғаларини топширди.\n– Сингапур мамлакатидан Ўзбекистонга саёҳат қилишни истайдиганлар жуда кўплаб топилади, – дейди Муҳаммад Фадли Бин Саъа. – Визасиз режимнинг жорий этилиши эса, Сингапур сайёҳларини янада мамнун қилади, деган фикрдаман. Бунинг учун Ўзбекистон ҳукуматига ўз миннатдорчилигимни билдираман. Айниқса, ўзбек миллий тўни ва дўпписи мен учун кутилмаган совға бўлди. Сингапурдан биринчилардан бўлиб, визасиз режим асосида Ўзбекистонга келганимдан жуда ҳам хурсандман. Сингапурга қайтишим билан бу хушхабарни барча дўстларим билан ўртоқлашаман.


Ҳосила Раҳимовадан тандир кабоб ва парҳезли салат рецепти\nДобавлено: 05.01.2016, 12:14\nЎзбекистонда хизмат кўрсатган артист Ҳосила Раҳимовага қачон қўнғироқ қилмайлик, вилоятлар бўйлаб гастроль сафарларида юрган бўлади. Лекин ҳар қанча вақти тиғиз бўлмасин, хонандани “Ўзбегим ошхонаси” саҳифасининг янги йил сони учун пазандалик қилишга кўндирдик. Ҳосила Раҳимова бизга сурхонча тандир кабоб тайёрлаб бермоқчилигини айтганида аввалига бир оз ҳайратландик. Сабаби, тандир кабобни тайёрлашнинг ўзига яраша машаққати бор, қолаверса, бу хушхўр таомни асосан эркаклар тайёрлайди. Лекин кўплаб қўшиқлари клипида от чопдириб, мухлисларга ўз чавандозлик маҳоратини намойиш этган Ҳосила Раҳимова тандир кабобни ҳам маромига етказиб тайёрлашига шубҳамиз йўқ эди.\nХуллас хонанда белига фартукни тақиб, чаққонлик билан тандир кабоб тайёрлашга киришди.\n— “Тандир кабоб” Сурхондарё вилоятида энг қадрли ва нозик меҳмонлар учун тайёрланади ҳамда байрамларда, тўй-хашамларда тансиқ таом сифатида дастурхонга тортилади. Айниқса, янги йил байрам дастурхонингизда тандир кабоб бўлса, байрам устига байрам бўлиши ҳеч гап эмас (кулиб)”\nАввал 12 кг. ширвоз, яъни янги сўйилган қўзичоқ гўштини олиб уни тузлаймиз. Мухлисларимизда нега айнан ширвоз гўшти деган савол туғилиши табиий. Сабаби, жуда юмшоқ ва мазалилиги боис азалдан ота-буваларимиз тандир кабобни фақат ширвоз гўштидан тайёрлашган. Мана, ширвоз гўштини тузлаб олдик. Энди лаҳм жойларига пичоқни ботириб 10 см. узунликда кесиб чиқамиз. Гўшт ораси яхши пишиши учун шундай тартибда кесиш керак.\nСўнг кашнич уруғи ва зираини олиб ҳар бир кесилган қисмига сепилади. Кейин гўштнинг кесилган қисмига майдаланган саримсоқпиёз соламиз.\nСўнг помидорни қирғичдан ўтказиб, сувини гўштнинг ҳамма қисмига суртиб чиқамиз.\nАна шундан кейин арча шохларини синдириб гўштнинг катталигига мослаб, 10 см.дан кесилган қисмлари орасига тиқиб чиқамиз.\nТандир кабобнинг энг асосий жиҳати ҳам ундан арчанинг хушбўй ҳиди таралиб туриши ва хуштаъм мазасидир. Арча ва зираворларнинг мазаси, ҳиди гўштга ўтиши учун бир соатга тиндириб қўйилади. Истасангиз гўштнинг думба қисмини олиб ташлашингиз ҳам мумкин.\nУшбу таомни қадимда чўпонлар ерда кавлаб ясалган тандир ичида пиширишган. Бу таомни Сурхондарё ва Қашқадарё вилоятларида, дала даштларда қўй-қўзи боқиб юрган чўпонлар кашф этган, десак ҳам бўлади.\nГўшт тиндирилгач, тандир кабоб пишириш учун мўлжалланган темирни олиб гўштни унга илдирамиз. Сўнг 4 соат давомида қиздирилган тандирнинг тафтини текшириб, темирга илинган гўштни тандирнинг оғзига қўйиб, тандирни қопқоғи билан беркитамиз.\nБир соатдан сўнг тандир кабобимиз тайёр бўлди. Таом бир оз совугач арча шохларидан тозалаб олинади ва бўлакларга бўлиб, ликопчаларга тортилади.\nТандир кабоб учун керакли масаллиқлар (6 ёки 8 киши учун):\n12 кг. ширвоз (қўзичоқ) гўшти, 1 дона саримсоқпиёз, 1 дона помидор, таъбга кўра туз, зира, кашнич ва арча шохлари\nИталянча “моцарелла” салати\nБайрам куни хоҳлаймизми-йўқми, кўп таом истъемол қиламаз. Шу сабаб байрам дастурхонида ҳазми осон, енгил салатлар бўлишига эътибор бераман. Эътиборингизга ҳавола этилаётган итальянча “Моцарелла” салати тайёрлаш сирини ўрганиб олсангиз, уни парҳез таом сифатида истеъмол қилишингиз мумкин.\nУшбу салат моцарелла деб номланишига сабаб унга шу номли пишлоқ қўшилади. Биринчи ўринда ўртача катталикдаги помидорни олиб кўндалангига 0,5 мм қалинликда тўғраб чиқамиз. Моцарелла пишлоғини ҳам худди помидор каби тўғраймиз ва помидор ва пишлоқ бўлакларини устма-уст жойлаштириб чиқамиз. Сўнг устидан кедр ёнғоғи, қуритиб майдаланган райҳон кукуни ҳамда зайтун мойидан тайёрланган махсус соусни қуямиз. Салатимиз чиройли кўринишда бўлиши учун соусни ликопчанинг четларига ҳам гул шаклида томизиб чиқиш мумкин. Сўнг таъбга кўра руккола ўтларидан ҳам безак сифатида фойдаланиш мумкин. Руккола ўти таркибида инсон организми учун фойдали бўлган Е, В гуруҳи витаминлари, С, А, К, витаминлари, шунингдек, рух, магний, селен, натрий, фосфор, марганец каби кўплаб фойдали моддалар мавжуд бўлиб, Италия ошхоналарида бу кўкатдан кўп фойдаланилади.\n“Моцарелла” салати учун керакли масаллиқлар:\n(1 киши учун)\n1 дона помидор, 200 г моцарелла пишлоғи, кедр ёнғоғи, руккола кўкати ҳамда зайтун мойи, қуритиб майдаланган райҳон кукунидан тайёрланган соус керак бўлади.


Ҳаммаси Миср ҳақида\nҲозирги ҳикоямизда Миср Араб Республикаси, унинг географик жойлашуви, иқтисодиёти, туризм ва маданият соҳаларидаги ютуқлари, Ўзбекистон билан узоқ ўтмиш ва бугунги кундаги ҳамкорлик алоқаларига қисқача тўхталиб ўтамиз.\nМиср президенти эртага расмий ташриф билан Ўзбекистонга келади\nРежалаштирилаётган саммит давомида олий даражада Ўзбекистон-Миср ҳамкорлигини ривожлантиришнинг истиқболли йўналишлари, долзарб халқаро ва минтақавий муаммолар бўйича фикр алмашиш мўлжалланган.\nПрезидент Фарғонадаги инвестиция лойиҳалари билан танишди\nШу ерда Фарғона вилоятидаги саноат корхоналарига инвестиция жалб этиш, бўш турган бинолардан самарали фойдаланиш, ёшларнинг инновацион ишланмаларини қўллаб-қувватлашга оид лойиҳалар тақдимоти ўтказилди.\nЯнгиерда минерал ўғит ишлаб чиқарадиган йирик завод қурилади\nЯнгиер шаҳрида 2019-2023 йилларда йилига 300 минг тонна аммиак ва 360 минг тонна карбамид минерал ўғитини ишлаб чиқариш заводини қуриш бўйича йирик лойиҳани амалга ошириш режалаштирилган.\nСирдарёда чиқаётган кроссовкалар Шавкат Мирзиёевда катта таассурот қолдирди\n«Идеал аср» корхонасида ишлаб чиқарилаётган газ тежаш ускуналарининг аҳамиятига тўхталиб, бундай механизмларни ҳамма жойда ўрнатиш зарурлиги қайд этилди.\n«Бўлcа-бўлмаса пахта экавериш — иқтисодиётни тушунмаслик». Сирдарё вилоятида 20 минг гектар пахта майдони қисқартирилади\nШавкат Мирзиёев: «Одамларга даромад манбаи топиб беришимиз керак»\n— Энг катта вазифамиз — одамларни рози қилиш, — деди Шавкат Мирзиёев. — Бунинг учун янги корхоналар ташкил этиб, аҳолини иш билан таъминлаш, уларга ўз ҳаётларини яхшилаши учун имконият яратиш, даромад манбаини топиб бериш зарур.\nПрезидент инновацион технологиялар асосида корхона салоҳиятини ошириш бўйича кўрсатма берди\nБу кимё, қурилиш, тўқимачилик, фармацевтика, озиқ-овқат ва ноозиқ-овқат саноатида, қишлоқ хўжалиги маҳсулотларини қадоқлашда қўл келади.\nБарча соҳаларда амалга оширилаётган ислоҳотлар, қишлоқ хўжалигида фойдаланилмаётган имкониятлар, одамлар турмуш даражасини оширишга қаратилган чора-тадбирлар моҳияти ҳақида сўз борди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 27 май куни Ўзбекистонда қандай об-ҳаво кузатилади?\t12:12, 26 май 2016\tРеспублика Гидрометеорология марказининг хабар беришича, 27 май куни Тошкентда ҳаво ўзгариб туради, қисқа муддатли ёмғир ёғиб, момақалдироқ бўлиш эҳтимоли бор. Шарқдан эсаётган шамол йўналишини ўзгартириб, ғарбдан секундига 5-10 метр тезликда эсади. Момақалдироқ пайтида шамол кучайиб, секундига 12-17 метргача етиши мумкин. Кечаси 18-20, кундузи 30-32 даража иссиқ бўлади. Қорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 17-22, кундузи 33-38 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 34-39 даража иссиқ бўлади. Тошкент, Самарқанд, Жиззах ва Сирдарё вилоятларида ҳаво ўзгариб туради, айрим туманларда қисқа муддатли ёмғир ёғиб, момақалдироқ бўлиш эҳтимоли бор. Шарқдан эсаётган шамол йўналишини ўзгартириб, ғарбдан секундига 7-12 метр тезликда эсади. Момақалдироқ пайтида шамол кучайиб, секундига 15-20 метргача етиши мумкин. Кечаси 15-20, кундузи 30-35 даража иссиқ бўлади. Қашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 34-39 даража иссиқ бўлади. Андижон, Наманган ва Фарғона вилоятларида ҳаво ўзгариб туради, қисқа муддатли ёмғир ёғиб, айрим туманларда момақалдироқ бўлиш эҳтимоли бор. Шарқдан эсаётган шамол йўналишини ўзгартириб, ғарбдан секундига 7-12 метр тезликда эсади. Момақалдироқ пайтида шамол кучайиб, секундига 15-20 метргача етиши мумкин. Кечаси 15-20, кундузи 27-32 даража иссиқ бўлади. Республикамизнинг тоғли ҳудудларида ҳаво ўзгариб туради, айрим туманларда момақалдироқ бўлиш эҳтимоли бор. Шарқдан эсаётган шамол йўналишини ўзгартириб, ғарбдан секундига 7-12 метр тезликда эсади. Момақалдироқ пайтида шамол кучайиб, секундига 15-20 метргача етиши мумкин. Кечаси 10-15, кундузи 20-25 даража иссиқ бўлади.\nОЗОДБЕК НАЗАРБЕКОВ ЛУТФИЙ ҒАЗАЛЛАРИГА КУЙЛАНГАН ЯНГИ АЛЬБОМНИ ТАҚДИМ ЭТАДИhttps://t.co/zGH1xPuIzk pic.twitter.com/yZFCxBVTsK— DARAKCHI.UZ (@darakchi_news) 26 мая 2016 г.


Ибрагимовичнинг "Милан"га қайтиши қай даражада ҳақиқатга яқин?\n4 октябрь, 2018, 23:00\n"Милан" клуби техник директори Леонардо "Лос-Анжелес Гэлакси" форварди Златан Ибрагимовични яна “россонерилар” сафига қайтиши мумкинлиги ҳақидаги хабарларга ўз муносабатини билдириб ўтди.\n“Златаннинг “Милан” билан яқин алоқада эканлиги барчага маълум. Клубга қайтгач ҳақиқатдан ҳам Ибрагимович масаласини кўриб чиққанимизни инкор эта олмайман. У – ажойиб футболчи, аммо ҳозир уни сотиб олишнинг имкони йўқ”, - дейди Леонардо.\nМаълумот учун, Ибрагимович 2011-2012 йилларда “Милан”да тўп сурган. У жорий мавсум “Лос-Анжелес Гэлакси” сафида 31та ўйинда майдонга тушиб, рақиблари дарвозасини 21 марта ишғол этган. "Россонерилар" уни МЛСда бўладиган танаффус пайтида ижарага олишлари мумкин.


Олма нархи Украинада энг паст даражага тушдими? • EastFruit\nБош саҳифа › Янгиликлар › Олма нархи Украинада энг паст даражага тушдими?\nМуаллиф: EastFruit 14 Окт 21 18 Окт 21 026\nEastFruit лойиҳаси таҳлилчиларининг хабарига кўра, бугунги кунда Украинада юқори сифатли олма нархи охирги уч йил ичидаги энг паст даражага тушиб кетган. Шу билан бирга, нархлар пасайганидан кейин ҳам бу сегментда ҳануз талаб йўқ.\nЎтган ҳафта охиридан бошлаб, боғбонлар олманинг деярли барча навлари учун нарх оралиғининг минимал чегараларини 5 грн/кг (0,19 $/кг) га туширишди. Бу бир ҳафта аввалги кўрсаткичдан ўртача 37% арзондир. Бугунги кунда украиналик олма етиштирувчиларнинг аксарияти нарх кўтарилиши ва бозор аҳволи яхшиланишини кутиб, қишки олма навларини сақлаш учун омборхоналарга жойлаштиришни афзал кўришмоқда. Аммо шу билан бирга, украиналик боғбонларни бир савол ўйлантиряпти: қиш бошида олмани қаерда сотиш мумкин?\nЧакана тармоқлар ва улгуржи компаниялар ҳам бу меванинг чакана савдоси пастлиги сабаб, маҳаллий олма етиштирувчилардан уни харид қилишни камайтиришди. Натижада, ҳозирги вақтда энг мақбул вариантлардан бири қайта ишлаш бўлиши мумкин. Аммо бу ерда ҳам баъзи нюанслар бор. Қайта ишлаш корхоналари 1,80-2,40 грн/кг (0,07-0,09 $/кг)дан қиммат бўлмаган олманигина сотиб олишга тайёр.\nШунингдек ўқинг: Мева бизнеси мавсумининг хэштеги — #freshapplecrisis\n«Бугунги кунда қайта ишлаш Украина олма бозорининг барқарорлашувига ҳеч қандай таъсир кўрсата олмайди. Қайта ишлаш корхоналари украиналик боғбонларнинг ортиқча олмасини ўзлаштиради, деган фикрларни заводларнинг 1,8-2,4 грн/кг гача бўлган сотиб олиш нархлари чиппакка чиқармоқда. Фермерларнинг айтишича, бу нарх даражаси ҳатто ишлаб чиқариш харажатларини ҳам қопламайди ва заводлар вакиллари елка қисишмоқда, чунки, жаҳонда олма концентратига бўлган талаб йил сайин мураккаблашиб боряпти. Бизнинг прогнозларга кўра, камида жорий мавсумнинг биринчи ярмида Украина олма сегментидаги бозор ҳолати яхшиланиши учун жиддий асослар йўқ», дейди «АПК-Информ: сабзавотлар ва мевалар» лойиҳаси раҳбари Александр Хорев.\nБугун Украинада олмани сотиш нархи ўтган йилнинг шу даврига нисбатан ўртача 35% паст. Ва бугун бу нарх охирги уч йилдаги энг паст кўрсаткичдир. Олманинг арзонроқ нархлари 2018 йилда, мамлакатда ушбу меванинг рекорд даражадаги ҳосили йиғилганда кузатилган эди.\nАлександр Хоревқайта ишлашнархларталабУкраинаяблоко


Болалар учун калорияли маҳсулотлар - Farzand.uz\nБолалар учун калорияли маҳсулотлар\nFeruza 03.09.2016 16:13 1734 01\nБолаларнинг овқатланиши ҳам муҳим жараён бўлиб, уларнинг ҳар томонлама яхши ўсиши, ақлий салоҳияти ривожида асосий ўрин тутади. Бу барча ота-оналар бирдек билишлари зарур бўлган жиҳатдир. Уларнинг фарзандлари кундалик овқатланиш таомномасидан жой олган маҳсулотлар сифати ва калориясига эътиборли бўлишлари ҳам диққатга сазовордир. Қуйида болалар таомномасига киритилиши лозим бўлган маҳсулотлар ҳақида тавсия бериб ўтамиз.\nБола овқатида қимматли маҳсулот ҳисобланади. У оқсилга бой бўлиб, мувозанат ҳолатдаги алиштириб бўлмайдиган аминокислоталари кўп. Творогда айниқса, метионин мўл, у ўсаётган организм учун жуда фойдали. Унинг оқсили сутникига нисбатан осон ҳазм бўлади. Творогда шунингдек, калтсий, калий ва фосфор миқдори кўп.\nШубҳасиз, тўла қимматли оқсилли маҳсулотлар қаторига киради. Гўшт оқсиллари бола организми учун зарур аминокислоталар сақлайди. Бу маҳсулот фосфор, калий, натрий, магний, калтсий тузларига бой. Бола овқатида гўшт консерваларидан фойдаланиш мумкин. Айниқса, улар овқати учун тайёрланадиган махсус гўшт консервалари алоҳида қимматга эга бўлади.\nҚанд ва қандолатчилик маҳсулотлари\nКўп қувват берадиган ва таъм хоссалари юқори бўлган қанд — углевод яхши ҳазм бўлади. Қандни кўпгина овқатларга қўшиш уларнинг сингиш хусусиятини оширади ва таъмини яхшилайди. Бироқ ортиқча қанд миқдори бола организми учун зарар, чунки иштаҳани пасайтиради.\nЖуда қимматли озиқ модда, чунки унда энгил ҳазм бўладиган углеводлар, витаминлар, турли-туман тузлар бўлади. Лекин ҳамма болалар уни яхши кўтара олмайдилар, бу маҳсулотни тайинлашда шуни ҳисобга олган яхши.\nУнутманг, фарзандингизнинг жисмонан ва маънан этук ўсиши унинг ҳар кунлик истеъмол қиладиган маҳсулотларига ҳам боғлиқдир. Бунда сизга юқоридаги тавсиялар асқотиши аниқ.


Тошкент Душанбе билан муносабатларни яхшилаяпти\n19 май 2022, Тошкент вақти: 06:46\nЎзбекистоннинг Тожикистондаги элчиси Шоқосим Шоисломов фикрича, ҳориж матбуоти ўзбек-тожик муносабатларини қора бўёқларда тасвирлашдан манфаатдор.\nЎзбекистоннинг Тожикистондаги элчиси ўзбек-тожик чегара муаммолари ҳал бўлганини ва яқин фурсатларда бу борада шартнома имзоланиши кутилаётганини маълум қилди.\nЎзбекистоннинг Тожикистондаги элчиси Шоқосим Шоисломов бу борада 4 сентябр куни Душанбе шаҳрида Ўзбекистон мустақиллигига бағишлаб ўтказилган бир учрашувда маълум қилди.\nМазкур тадбирда Тожикистон ҳукумати расмийлари, зиёлилар ҳамда маҳаллий ва хорижий журналистлар қатнашди.\n- Жорий йил февралида Душанбе шаҳрида икки давлат қўшма комиссияси Ўзбекистон ва Тожикистон чегараларининг 85 фоизи аниқланганига доир шартномани тасдиқлаган эди. Сўнгра бу ҳужжат иккала мамлакат парламентида ҳам баравар ратификация қилинди.\nЯқин кунларда Душанбе шаҳрида Давлат чегараларини делемитациялаш ва демаркациялаш давлатлараро комиссиянинг навбатдаги йиғилиши ўтказилади.\nЎшанда давлатларимиз орасидаги тахминан бир ярим минг километрлик чегараларимизнинг батамом аниқлангани борасидаги энг сўнгги, ҳал қилувчи ҳужжат имзоланиши кутилмоқда, - деди Шоқосим Шоисломов.\nЎзбекистон элчиси икки қўшни давлат энергетиклари ҳам жипс ҳамкорлик қилаётганлари ва бу борада қатор ҳужжатлар имзоланаётганини маълум қилди.\nЛекин ўзбек дипломати иккала мамлакат муносабатларига соя солиб турган энг долзарб муаммо, яъни минтақа сув заҳираларидан фойдаланиш масаласини четлаб ўтди.\nТожикистон Бош вазири ўринбосари, давлатлараро комиссия аъзоларидан бири Муродали Алимардонов бу тадбирда сўз олиб: “Икки қўшни давлат ўзаро алоқаларни ривожлантиришда ўзларида мавжуд имкониятлардан етарлича фойдаланмаётирлар”, деди.\nТожикистон президенти қошидаги стратегик тадқиқотлар марказ раиси ўринбосари Сайфулло Сафаровнинг фикрича, Ўзбекистон ва Тожикистон ўртасидаги ҳамкорлик тўсатдан ижобий томонга ўзгариб қолмаган, балки бунга босқичма - босқич эришилган.\n- Чегара масаласи энг оғир масалалардан саналади. Бироқ шунга қарамай икки давлат 18 йил ичида бу масалада бир битимга келиша олишди. Бу катта гап.\nБиз тожик ва ўзбеклар қадим - қадимдан бир биримизга ёру биродармиз. Шу нуқтаи назардан барча масалаларни, ҳатто у ўта муаммоли бўлсин, биргаликда муроса билан ҳал қилиб олишимизга ишонаман, - деди Сайфулло Сафаров.\nСафаров Ўзбекистон элчисининг хорижлик рўзномалар ўзбек - тожик муносабатларига совуқлик солаётганларига доир фикрларини қувватлар экан: “Бундай рўзномалар одатда пашшадан фил ясашади” дея таъкидлади.\nСиёсий масалалар бўйича мустақил таҳлилчи Парвиз Мулложонов Ўзбекистоннинг Тожикистон билан алоқаларини тиклаш ҳаракатларини минтақадаги геосиёсий вазият билан боғлайди.\n- Сўнгги вақтлар Россия билан алоқалари совий бошлаган Ўзбекистон ўз қўшнилари билан муносабатларини яхшилашга уринмоқда. Зеро Ўзбекистон минтақада сиёсий изоляцияга тушиб қолишдан чўчийди, -дейди таҳлилчи.\nМулложоновнинг таъкидича, Тожикистон ва Ўзбекистон муносабатларининг чигаллашувига чегара, энергетика ва сув муаммолари сабаб бўлмоқда.\nПарвиз Мулложонов Ўзбекистон ва Тожикистон “фақат чегара ва энергетикага доир масалалардагина бир битимга кела олади”, деб ҳисоблайди.\n- Аммо,- дейди сиёсий таҳлилчи, - минтақа сув заҳираларидан фойдаланиш масаласида эса икки қўшни яқин йилларда муросага келишига ишониш қийин.\nШунингдек, Парвиз Мулложонов Ўзбекистон ва Тожикистон ўртасида тўққиз йилдан буён амал қилаётган виза тартибининг бекор қилинишига ёки ҳеч бўлмаганда соддалаштирилишига ҳам ишонмаслигини айтади.\n- Ўзбекистон ҳукумати мухолиф кучларнинг ўз ҳудудига кириши олдини олиш мақсадида Тожикистон билан виза тартибини жорий қилган эди.\nАммо айни вақтда виза тартибининг бекор қилинишидан Тожикистон ҳукумати ҳам манфаатдор эмас. Чунки айрим маълумотларга кўра, Ўзбекистон ҳудудида исёнчи полковник Маҳмуд Худойбердиевнинг минглаб тарафдорлари яшаб, фаолият қилади.\nТожикистон ҳукумати мамлакат хавфсизлигини хавф остига солиши мумкин бўлган бу тўданинг бу томонга кириб келишини истамайди,- дейди Парвиз Мулложонов.


«Ўзгаргим келяпти! Ёрдам беринг!» » Ўзбекистон янгиликлари – Zamin.uz\n«Ўзгаргим келяпти! Ёрдам беринг!»\n01 март 2017, 22:18\nБаҳор янгиланиш мавсуми, дейишади. Ҳақиқатан баҳор келиши билан атрофдаги ҳамма нарса ўзгара бошлайди, дея ўй-хаёлларга киришдиму ўзимда «Мен ҳам ўзгаришни истайман!» деган шижоатни сездим. Аммо ҳаётда ўзгариш ясаш унчалик ҳам осон эришиладиган мақсад бўлмагани боис буни қандай амалга ошириш борасида бош қотира бошладим. Ўзгаришни истаган ҳар бир инсон шу саволни ўзига берса керак: «Нимадан бошлай?»\nИшим, уйим, оилам, фарзандларим… ҳаммаси яхши. Бироқ ҳаммаси шу қадар одатий бўлиб кетганки, бундай ҳолларда «тўқликка шўхлик қилма», дейишади. Демак, ўзимни ва ҳаётга қарашларимни ўзгартиришим ва ҳаётдан завқланиб яшашни ўрганишим лозим.\nЛаб бўёғини ўзгартиринг!\nАзизбек АХРОРОВ, руҳшунос: — Вақти-вақти билан киши ўз ҳаётига ўзгартириш киритишни, янгиланишни истаб қолади. Чунки инсон зерикувчан, бир текисда кечган ҳаёт уни баъзан зериктириб қўяди. Агар ўзингизда ўзгариш истагини ҳис қилган бўлсангиз, руµшунос сифатида энг аввало ишни лаб бўёғини ўзгартиришдан бошланг, деган бўлардим.\nБиринчи қиладиган ишингиз — сартарошхонага йўл олинг: соч турмагингизни ўзгартиринг. Кейин эса кийим дўконига боринг: кийиниш услубингизга янгилик киритинг. Ёрқин ранглардан қўрқманг.\nҲар биримизнинг ўз қизиқишларимиз ва севимли машғулотларимиз бор. Албатта бирор машғулот билан шуғулланишни одат қилинг. Бу тўқиш, китоб ўқиш, тил ўрганиш, спорт билан шуғулланиш, хуллас, ўз қизиқишингиздан келиб чиққан машғулот бўлиши керак. Агар бундай машғулотлар билан шуғулланаман деювчилар сирасига кирсангиз, демак, бу машғулотингизга янгилик киритишингиз зарур. Асосийси, кундалик одатларингиз ва одатий фикрлаш тарзингизга ўзгартириш киритиш. Кўпдан бери орзу қилган ишингизни амалга оширинг.\nКатта орзулар сари\nОйна қаршисида туриб, ўзингиздан нима истаётганингизни сўранг. Сизга ғалати туюлиши мумкин, аммо бу устингиздан кулиш эмас, балки руµшунослик услуби. Сўнг саволингизга жавоб беринг. Масалан, шахсий автомобилингиз бўлишини истайсиз. Ўтиринг-да, бу орзунгизни ёзинг. Кейин машинангизни бошқарганда нималар ҳис қилишингизни қайд этинг. Энди эса дафтарнинг бошқа саҳифасини очинг-да, ўз машинангизга эга бўлиш учун нималар қилишингизнинг рўйхатини тузинг. Ёзганларингизни ҳар куни ҳеч бўлмаганда бир марта ўқинг ва унга эришиш учун ҳам ҳаракат қилинг. Орзуингиз сизга қанчалик узоқ ва етишиб бўлмасдай туюлмасин, ҳар қандай катта мақсадларга кичик қадамлар билан эришилишини ёддан чиқарманг.\nАммо мақсадим сари интилиш учун куч қайда?\nЯна сизга ойна ёрдамчи бўлади. Ўзингизга савол беринг: нима сабабдан бу мақсадга эришмоқчисиз?\nЎйлаб кўриб, бу саволга жавоб беринг: пиёда юрмаслик учун.\nСавол: Нима сабабдан ўзгаришни истаяпсиз?\nЎзингизга ҳаққоний жавоб беринг: зерикарли ҳаётимга ўзгартириш киритиш, уни ёрқинлаштириш учун.\nБу савол-жавоб билан миянгиз сизга нима кераклиги, нимани ўзгартириш истагида эканлигингизни тушунади.\nМақсад бор, ҳаракатга ҳам тушиш арафасидасиз-у, аммо сизга нималардир ҳалал бермоқда. Орзунгизни унутманг, тўсиқларга енгилишга ҳам шошилманг. Балки ўтириб, бу кўринмас ва кўринарли тўсиқларни қайд этинг. Масалан, ўз бизнесингизни очмоқчисиз, аммо фарзандларингиз ҳали кичкина. Дафтарингизнинг бир саҳифасига тўсиқларни ёзиб чиқинг: иш, болаларим, эрим…\nМана шу нуқтада сизни виждонингиз қийнай бошлайди. Қўрқманг, бу уларга хиёнат қилиш эмас. Ёки улар сизнинг ҳаётингизга ҳалал берувчи омиллар, демоқчи ҳам эмасмиз.\nДафтарнинг кейинги саҳифасига эса нима сабабли улар ҳалал беришини ёзинг: болаларим кичиклиги сабабли улар менинг парваришимга муҳтож.\nЭнди вазиятга ечим топинг: фарзандларимни боғчага беришим мумкин ёки бувижонларидан ёрдам сўрашим мумкин. Яъни сиз орзунгиз йўлида нималар тўсиқ бўлаётганини тилга олиш билан муаммога ечим топдингиз. Кўриб турганингиздек, бу кимдир ҳаётимга ҳалал бераяпти, дейиш эмас, балки ҳолатга ечим излаш. Энди эса олға!\nЎзгаришни истайман дейишнинг ўзи кам!\nҲаётингизда нимадир ўзгартирмоқчи бўлсангиз, аввало буни ўзингиздан бошланг, дейилади китобларда. Лекин ўзгаришни истайман, деган гап билангина чекланиб қолманг. Фикрлаш доирангизни кенгайтиринг, ҳаётга позитив боқинг. «Қаришни истамайман», «Семиз бўлишни истамайман» деган қора ўйларнинг йўналишини «Мен ёш ва навқиронман», «Уйим жуда чиройли», «Чиройли қоматим бор» дея яхши томонга ўзгартиринг. «Эртага қиламан», деган сўзни унутинг! Орзуингиз сари интилишда барибир ҳеч нарсага эриша олмайман, деган йўналишдан қочинг. Сиз албатта омадга эришасиз!\nТабассум қилишни ўрганинг!\nСиз гўзалсиз, табассум эса сизни янада гўзаллаштиради. Ҳамма нарсани табассум билан кутиб олинг, бу яқинларингиз ва атрофингиздаги одамларга ҳам юқсин.\nБу мавсумда зумрад, яшил, қизил ва лимон ранглар урф бўлмоқда. Кийимларингизнинг ҳаммасини бошдан-оёқ ўзгартиришнинг иложи бўлмаса-да, бир неча мавсумда русум бўлган рангли кийимлар билан бойитинг.\nКосметикангизни кўздан кечиринг. Одатий қайси рангларни ишлатишингизга диққат қилинг. Дўконга отланганингизда бу одатий ранглардан бошқача ранглар танланг. Бу йилги пардоз урфларининг асосий қоидаси: асосий эътибор лабларга қаратилган, ёрқин қизил рангли лаб бўёғи, кўзларга эса бироз қалам текизилса, бас. Қошлар борасида эса сўнгги йилларда қалин қошлар урфга кириб келмоқда.\nЎзгаришни истаган бўлсангиз, ҳеч ўйланмасдан сартарошхонага йўл олинг! Бу йил урфга кирган соч ранги — шоколад ранг.\nБу мавсум 70-йилларнинг соч турмаклари ва гўзал шаклда ўрилган сочлар урфга кирмоқда.\nСиз гўзал аёлсиз!\nГўзаллик сари ҳам интилиш лозим. Ўзингизни севинг ва буни ўзингизга изҳор қилинг. Қандай қилиб дейсизми? Ҳар куни ўзингизга ҳам вақт ажратинг. Гўзаллик ва ўзгариш фақатгина ёрқин рангли кийимлар билан бўлмайди. Ўзингизга бўлган муносабатингизни ўзгартиринг. Тирноқларингиз узун ва сўнгги урфдаги рангга бўялмаган бўлса-да, тоза, парваришланган бўлиши керак. Бунинг учун катта маҳорат керак эмас ва уй шароитида ҳам амалга ошириш мумкин. Вазиятдан чиқишнинг йўли: бир-икки марта маникюр қилдиргани гўзаллик салонига боринг ва маникюрчи устанинг ҳаракатларини кузатинг. Керакли қайчи ва пилкаларни сотиб олиб, ҳафтада бир кун ярим соат вақтингизни ажратиб, қўл ва тирноқларингизни парваришланг. Қўлингиз келишмаётганига эътибор қилманг, 2-3 марта маникюр қилганингиздан сўнг маҳоратингиз ошиб бораётганини ўзингиз ҳам сезасиз. Ҳафтада икки маротаба юзингизга ва бир маротаба сочингизга парваришловчи ва мустаҳкамловчи ниқоб қилишга одатланинг.\nМақола сизда ҳам ўзгариш ҳиссини уйғотган бўлса, қолган ҳаракатларни ўзингизга ҳавола қиламиз. Асосийси, орзу қилиш ва орзулар сари интилишдан, яқинларингизга меҳр кўрсатиб, ҳаётдан завқ олиб яшашдан зерикманг ва чарчаманг.\nЯнгиликлар » Ҳаёт тарзи » «Ўзгаргим келяпти! Ёрдам беринг!»\n12:02 Рамазоннинг одатий, ўта одатий, аммо фожиали манзараси


Qalampir.uz | Қурбон ҳайити куни айрим кўчалар вақтинча беркитилади\nҚурбон ҳайити куни айрим кўчалар вақтинча беркитилади\nЖамият\t09 Август 12:06 1085\nПойтахт Тошкент шаҳрида Қурбон ҳайити муносабати билан масжидлар атрофидаги кўчалар маълум вақтга барча турдаги транспорт воситалари учун ёпилади. Бу ҳақда Тошкент шаҳар ИИББ Матбуот хизмати хабар берди.\n“Ҳурматли ҳамшаҳарлар ва Тошкент меҳмонлари!\nСизни халқимизнинг шукроналик, саховат ва меҳр-оқибат айёми – муборак Қурбон ҳайити билан табриклаймиз.\nШунингдек маълум қиламизки, Қурбон ҳайити муносабати билан 10 август куни соат 24:00 дан 11 август куни соат 8:00 гача масжидлар атрофидаги йўллар 1 километр масофа доирасида транспорт воситаларининг ҳаракати учун беркитилади. Сизлардан автомобилларни тегишли жойларда қолдиришни ва ўзгалар учун ноқуйликлар туғдирмасликни сўраймиз. Имкон қадар шаҳар жамоат транспорти хизматларидан фойдаланинг”, дейилади хабарда.\nЭслатиб ўтамиз, Ўзбекистон Республикаси Президенти Шавкат Мирзиёев мамлакатда Қурбон ҳайтини нишонлаш тўғрисидаги қарорини имзолади. Қарор билан 11 август куни Қурбон ҳайтининг биринчи куни дам олиш куни деб, эълон қилинди.\nҚурбон ҳайитида одамларга қўшимча қулайлик яратиш учун жамоат транспортларининг иш вақтида ҳам ўзгаришлар бўлди.\nҲайит намози вақтлари билан танишинг Президент Ўзбекистон халқини Қурбон ҳайити билан табриклади\n11 Декабрь 21:26 33044\n11 Декабрь 15:25 16497\n12 Декабрь 16:40 15639\n11 Декабрь 20:58 15289\n11 Декабрь 21:47 15288


ССВ: Рецептсиз бериладиган дори воситалари рўйхати янгиланиб, ортиқча оворагарчилик ва бюрократик тўсиқларга чек қўйилади!\nШундай дори воситалари борки, агар улар шифокор тавсиясисиз истеъмол қилинса, инсон ҳаёти ва саломатлиги учун жиддий хавф туғдириши мумкин. Аммо яна шундай препаратлар мавжудки, уларни дорихоналардан ҳеч қандай чекловларсиз, яъни рецептсиз харид қилса бўлади.\nАммо шу йилнинг июль ойидан Соғлиқни сақлаш вазирлиги буйруғи асосида Рецептсиз бериладиган дори воситалари рўйхати кескин камайтирилгач, истеъмолчиларнинг ташвишига ташвиш қўшилди. Яъни монопрепаратлар позицияси 105 тага, мажмуавий препаратлар рўйхати эса 118 тага қисқариб кетди.\nОқибатда рецептциз ҳам берилиши мумкин бўлган дориларни харид қилиш учун бемор йўл босиб, вақт йўқотиб, навбат кутиб шифокор қабулига киришга мажбур бўлмоқда. Борди-ю, қўшимча текширувлар талаб этилса, яна навбат асосида тиббий хулосани олгач, врач ҳузурига такрор кириб рецепт ёздириб олишига тўғри келяпти.\nБундай оворагарчилик ва бюрократик тўсиқлар аҳолининг тиббиёт тизимига нисбатан ишончи камайишига, қолаверса, фармацевтика компанияларининг ҳақли эътирозларига сабаб бўляпти. Негаки, қонунчилик талабларига кўра, рецепт асосида бериладиган препаратларни тарғибот қилиш тақиқланган. Бу эса аҳолининг зарур дори воситалари ҳақидаги маълумотлардан хабардорлигини чекламоқда.\nМасалан, темпалгин, мукомилт, дексафлю, табекс каби қатор препаратларни чет эл дорихоналаридан ҳеч қандай чекловларсиз харид қилса бўлади. Бизда эса бунинг учун рецепт сўраляпти.\nСоғлиқни сақлаш вазирлиги ана шу муаммоларга ечим топиш учун келиб тушаётган эътироз ва мурожаатлар, қолаверса, халқаро амалиёт ҳамда хорижий тажрибани чуқур ўрганган ҳолда, Монополияга қарши курашиш қўмитаси билан биргаликда амалда бўлган Рецептсиз бериладиган дори воситалари рўйхатини бекор қилиб, уни янгилаш бўйича буйруқ лойиҳасини ишлаб чиқди. Унга мувофиқ, рецептсиз бериладиган препаратлар рўйхати кенгайтирилмоқда.\nЯнги буйруқ яқин кунларда regulation.gov.uz порталида муҳокамага қўйилади ва Адлия вазирлиги томонидан рўйхатга олингач, кучга киради.


2018 йилнинг 13 январь куни 3 нафар номаълум шахс Муқимий кўчасида тўхтаб турган “PREMIUM COMMUNICATIONS” МЧЖга тегишли “Ласетти” русумли автомашинага ҳужум қилган. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар бермоқда.\nҚайд этилишича, улар автомашина ичида бўлган С.Ш. ва Я.Я.нинг турли жойларига уриб-тепиб тан жароҳати етказиб, пичоқ ва пневматик пистолет билан қўрқитишган ҳамда С.Ш.ни электрошокер билан уриб, фалаж ҳолатга келтириб, унга тегишли 15 млн. сўм ҳамда Я.Я.га тегишли 8 млн. сўм пулларни олиб, воқеа жойидан яширинганлар.\nКўрилган чоралар натижасида, ушбу жиноятни Олмазор тумани Р.Ашуров кўчасида яшовчи, муқаддам судланган, 1984 йилда туғилган У.С. содир этганлиги аниқланиб қўлга олинган. Унинг шерикларини аниқлаш ва ушлаш чоралари кўрилган.


Дилноза Кубаева яқин дугонаси йўқлиги, янги ҳаёт масаласи ва ўғлининг отаси ҳақидаги саволлари борасида тўхталди » Ўзбекистон янгиликлари – Zamin.uz\nДилноза Кубаева яқин дугонаси йўқлиги, янги ҳаёт масаласи ва ўғлининг отаси ҳақидаги саволлари борасида тўхталди\nАктриса Дилноза Кубаева болалиги, оиласидаги аҳвол ҳақида ҳикоя қилди дейилади "Дарё" нашрида. Журналистнинг кинодаги қаҳрамонлар актёрларни тарбиялайди, сизга ҳам таъсир ўтказа олган роллар бўлганми қабилидаги саволига Кубаева шундай жавоб берди:\n«Ролларимнинг барини ўзимдан оламан. Болалигим оддий ўтмаган. Анча-мунча кинога татийдиган лаҳзалар бор унда. ‘Келгинди келин’ эсланг, ‘Алло, дадажон…’ деб бошланувчи лавҳа бор-ку, ана шу ўзимники. Тарбиялаган ролларим эса асосан театрда. ‘Андишали келинчак’даги Олмахон мисол учун, ҳамиша қўли кўксида, кулиб туради, ‘Хўп бўлади’, дейди доим. Эгилганингиз сари юзага чиқасиз, Олмахондан шуларни ўрганаман. ‘Қуёшни сен уйғотасан’, ‘Огоҳ бўлинг, одамлар’даги ролларим эса шукр қилишга ундайди».\n-Дилноза Кубаева «Эр бермоқ — жон бермоқ 2»да нега Улуғбек Қодиров ўйнамаяпти, деб Рустам Саъдиев билан тортишганини айтди\n«Ҳар бир оиланинг ўзига яраша паст-баландликлари, яхши-ёмон кунлари бўлади. Бу ҳақда гапиришни хоҳламасдим… Кичиклигимдан бошқаларга қўшилолмасдим, бир чеккада қимтинибгина турадиган қизалоқ бўлганман. Мактабга ҳам боришни истамасдим. Ҳар бир воқеа-ҳодисани ўйлайверардим, ‘Нега бу шундай?’ деб. Тан оламан, қийинчиликда ўсганмиз. Лекин ҳаммаси учун шукр қиламан. Чунки мана шуларнинг барчаси бугун ролларимда ифодасини топаяпти. Агар қийинчилик кўрмай улғайганимда балким бугунги даражага эриша олмаган бўлармидим…», — деб ҳикоя қилди актриса.\nСуҳбат давомида Дилноза Кубаева яқин дугоналари, ҳамкасблари йўқлигини тан олди.\n«Ишонч билдиравериб, панд еявериб, ўзимни салгина орқага торта бошладим. Жуда ишонувчан эдим. Кимгадир яхшилик қилсам, эртага ўзимга қайтади дердим-да. Ҳозир бўлса эҳтиёткорман. Оилада бир қизман, уч укам — қалқоним. Кези келганида онамга ҳам айтолмаганларимни қанийди синглим ё опамдек инсон бўлса-ю у билан дардлашсам, дердим. Аммо учрата олмадим шундайини. Охири онажоним, ўғил бола бўлса ҳам, жигарларимдан қўймасин, дейдиган бўлдим. Укаларим ҳар қанча сингилдан ҳам аъло. ‘Опажон, нима истаяпсиз, қанақасиз?’ деб кўнглимга қарашади. Шукр, бугун ўғлим тоғалари сафига қўшилиб, ҳимоячиларим тўртта бўлишди».\n-Дилноза Кубаева: Нега фақат бизни сиқувга олаверишади?\nКейинроқ журналист Дилдора Юсуфбекова актрисага шундай савол билан мурожаат қилди: шахсий ҳаётга жиддийроқ эътибор бериш вақти келмадимикин?\n«Ният қилганимдек инсонни ҳали учратганимча йўқ. Мен ўзидан кечиб севадиган инсонман. Кимгадир кўнгил берсам, ундан ҳам шуни истайман. Вақт-соати билан бўлади. Орзуларим кўп», — деб айтиб ўтган Кубаева ўғлининг отаси ҳақидаги саволлари борасида ҳам тўхталди.\n«Иккимиз отаси ҳақида кўп суҳбатлашамиз. Ишонасизми, ҳар сафар ‘Даданг бундай дерди, мана бу ишни яхши кўрарди’ десам, гўё ўғлимнинг қанотлари ёзилиб, учишга шайланаётгандек туюлади менга. Кўзгу олдида узоқ қолиб кетадиган одати пайдо бўлганди, ‘Отанг, эркак киши ўзига кўп оро бериши керак эмас, дерди’, деганимдан сўнг ўзгарди».\n-«Кечиккан ҳаёт»даги образидан қониқмаган Дилноза Кубаева «Барон»даги ролидан хавфсираганини қайд этди\nТеглар: яхшилик эркак Дилдора ишонувчан Юсуфбекова гапиришни\nТаниқли ўзбек актрисаларидан бири турмушга чиқмоқда\n22:09 / 03-03-2017\n11:28 / 14-12-2016


Айланма маблағдан ЯТТ учун солиқлар 2020 йилдаги ўзгаришлар\nАгар якка тартибдаги тадбиркорнинг солиқ тўлаш муддати мобайнидаги даромади товарлар (хизматлар) реализацияси натижасида 100 миллион сўмдан ошса, аммо бир миллиард сўмдан кам бўлса — у айланмадан солиқ тўловчи сифатида тан олинади.\nБу ҳолда, айланмадан олинадиган солиқ товарлар олиб келаётган (импорт қилаётган) ЯТТга нисбатан қўлланилмайди.\nДаромади 100 млн сўмдан – 1 млрд сумгача бўлган ЯТТлар айланмадан солиқ тўлаш ўрнига қўшимча қиймат солиғи ва фойда солиғи тўлашни танлашга ҳақлидирлар.\nЯТТлар солиқ тўлови тартибини танлаш учун товарлар (хизматлар) реализацияси натижасида даромадлари юз миллион сўмдан ошган муддатдан бошлаб беш кундан кечикмай ҳисобда турган солиқ ташкилотига форма бўйича хабар юборишлари керак. Хабар жўнатмаган ҳолда ЯТТ солиқни айланмадан тўлайди.\nАгар сиз ўтган йил мобайнида рўйхатга олинган, фаолият юритаётган ЯТТ бўлсангиз ва тўлиқ бўлмаган календар йилидаги умумий даромадингизни рўйхатга олинган кундан эътиборан йил охиригача ҳисобланган кунларга бўлиб, 365 га кўпайтирганда 1 млрд сўмдан ортиқ суммани ташкил этса сиз фойда солиғини ва қўшимча қиймат солиғини тўлашга ўтасиз.\nАйланмадан олинадиган солиқ ставкалари\nАйланмадан олинадиган солиқ миқдори Солиқ кодексида кўрсатилган. Уларни шу ердан билиб олиш мумкин.\nСолиқ базаси жами даромад ҳисобланади:\nтоварлар (хизматлар) реализациясидан олинган даромад;\nасосий маблағлардан ва бошқа жойлардан чиққан даромад;\nбеғараз олинган мулклар (олинган хизматлар) ва бошқалар.\nСолиқларни ҳисоблаб чиқишда ЯТТнинг тадбиркорлик фаолиятини амалга ошириши билан боғлиқ бўлмаган, жисмоний шахслар тўлаши керак бўлган солиқлари, шахсий (оилавий) мулкини сотишдан олган даромадлари ҳисобга олинмайди.\nСолиқ базаларини яна ҳам батафсил ўрганиш учун Солиқ кодексининг 43- боби билан танишишингизни тавсия этамиз.\nАйланмадан солиқ тўлаш\nЙилнинг ҳар чорагида, ҳисобот чорагидан кейинги ойнинг 15- санасигача, ҳисобот топшириш муддатидан кечиктирмай.\nҲисоб-китоб олиб бориш\nСолиқ ҳисоботлари ҳисобда турган солиқ органига қуйидаги муддатларда тақдим этилади:\nЙил чораги ҳисоботлари ҳисобот давридан кейинги ойнинг 15-санасигача;\nЙиллик ҳисобот — ўтган солиқ муддатидан кейинги йилнинг 15 февралидан кечикмай.


Индонезия бош имоми: “Мен Ўзбекистоннинг туризм соҳаси бўйича Индонезиядаги вакили бўлишга тайёрман”\nБугун, 7 декабрь куни Индонезиянинг Жакарта шаҳридаги “Истиқлол” жоме масжиди имом-хатиби Насаруддин Умар бошчилигидаги делегация диний идорага ташриф буюрди. Меҳмонларни Дин ишлари бўйича қўмита раиси Ортиқбек Юсупов, Туризмни ривожлантириш давлат қўмитаси раиси Азиз Абдуҳакимов ва Ўзбекистон мусулмонлари идораси раиси, муфтий Усмонхон Алимов ҳазратлари қабул қилдилар.\nДастлаб О.Юсупов Ўзбекистонда дин соҳасида амалга оширилаётган ишлар, муҳтарам Президентимиз ташаббуслари билан Ўзбекистонда Ислом цивилизацияси маркази, Самарқандда Имом Бухорий халқаро илмий тадқиқот маркази ташкил этилаётгани, ихтисослашган илмий мактаблар ўз фаолиятини бошлагани ҳақида сўзлаб берди. У ўз сўзида зиёрат туризмини ривожлантириш бўйича қилинаётган саъй-ҳаракатлар тўғрисида алоҳида тўхталиб, индонезияликларни руҳий озуқа оладиган ва инсон қалби ором топиб, маънавий юксалишига хизмат қиладиган табаррук қадамжоларимизни зиёрат қилишга таклиф этди.\nМулоқотда муфтий Усмонхон Алимов ҳазратлари сўз олиб, Ўзбекистон ва Индонезия ўртасидаги ҳамкорлик кўп йиллардан давом этиб келаётганини билдирдилар. Индонезия давлатининг собиқ президенти жаноб Сухарто 1989-1996 йиллар оралиғида бир неча бор юртимизга ташриф буюргани, хусусан, Самарқанд вилоятига сафарини Имом Бухорий ҳоки поки қўним топган масканга юксак эҳтиром кўрсатиш билан бошлаганини муфтий ҳазратлари алоҳида эҳтимом билан эсга олдилар.\nУчрашувда Туризмни ривожлантириш давлат қўмитаси раиси А.Абдуҳакимов сўз олиб, Президентимиз ташаббуси билан сайёҳлик соҳасига катта эътибор қаратилаётгани, Индонезия билан туризм йўналишида жуда катта ишлар режалаштирилгани ҳақида сўзлади. Бу борада барча чора-тадбирларни уюштириш, чартер рейсларни ташкил этиш ва виза тартибларини соддалаштириш борасида Ўзбекистон томони тайёр эканини А.Абдуҳакимов маълум қилди.\nШундан сўнг, мартабали меҳмон Насаруддин Умар жаноблари ўзининг фикр-мулоҳазаларини қуйидагича баён қилди:\n– Мен Жакарта шаҳридаги “Истиқлол” жоме масжиди имом-хатиби ҳисобланаман. Ушбу масжид имом-хатиби мамлакат Президенти томонидан тайинланади ва у барча Индонезиядаги масжидлар фаолиятини мувофиқлаштиради. Биз Ўзбекистондаги зиёратгоҳларни кўриб ҳайратландик ва юқоридаги гаплардан илҳомланиб, албатта, мен Индонезиядаги Ўзбекистоннинг туризм соҳаси бўйича вакили бўлишга тайёрман.\nБизда умра сафарлари айни пайтда Туркия орқали амалга оширилади. Зиёратчилар ушбу мамлакатда уч кун бўлишида. Агар юртингизни Туркия билан қиёслаш мумкин бўлса, мамлакатингизда жуда ҳам катта зиёрат туризми учун имконият бор. Айниқса, тарихий обидалар, осори атиқалар ва тарихий воқеаларнинг адоғи йўқ, – деди жаноб Насаруддин Умар.\nМартабали меҳмон сўзида давом этиб, Индонезия давлатидан бир ойда 300 минг зиёратчи Туркия орқали умра сафарига бориши, агар улар мамлакатимиздаги табаррук жойлар тўғрисида хабар топишса, албатта, ҳеч иккиланмай Ўзбекистонни танлашларини таъкидлади.\nМулоқот давомида зиёрат туризмини ривожлантириш учун Жакарта–Тошкент йўналишида тўғридан-тўғри рейс очиш, сайёҳлик визаси беришни жорий этиш, Ўзбекистоннинг туризм салоҳиятини билдирадиган ихчам ва лўнда шиор танлаш, тажрибали мутахассислар иш услубидан фойдаланиш жуда катта натижа бериши алоҳида қайд этилди.\nТашриф самимий ва дўстона руҳда ўтди.\n2616 марта ўқилди\nДругие материалы в этой категории: « Муносабат: афв бу – юксак ишонч намунаси\t“Абу Бакр Қаффоли Шоший” масжидида мавлид ўқилди »


Кимдики дурыс, кимдики надурыс?- Kruz.uz\nКимдики дурыс, кимдики надурыс?\n09:46, 08.11.2017 1027 0 Мақалалар\n– Сәлем бердик, Кемпир апа.\nМен «Саза» журналының ҳәр бир санын үлкен қызығыўшылық пенен оқып бараман. Әсиресе, сизиң кеңеслериңиз маған оғада унайды. Сизге хат жазыўымдағы тийкарғы мақсет – бир достым ушын мәсләҳәт сорамақшы едим.\nЖақында Сәрбиназ деген класслас достым қоңыраў етип, үйиме қыдырып келмекши екенлигин айтты. Көриспегенимизге еки жылдан асқан еди, қуўанышым көкирегиме сыймай, күтип отырдым. Үйге келгеннен өсегимизди баслап жибердик. Итибар берип қарасам, оншелли кейпияты жоқ. Кейин билсем, үйине қайтып келип отырған екен. Ўақыя төмендегише болыпты.\nСәрбиназ бенен Рахим бир-бирин жақсы көрип, турмыс қурды. Ол ўақытта Рахим – төртинши, Сәрбиназ екинши курсты питкерип атыр еди. Ҳәммемиз бул еки жасқа ҳәўес ететуғын едик. Олар ҳәзир үйли-жайлы, еки ул, бир қызы бар үлги боларлық шаңарақ еди... Достымның айтыўына қарағанда, Рахим оған қол көтерипти. Мен Сәрбиназдан не болғанлығын толығырақ билип алыўға урындым. Сәрбиназ үйине жақын жердеги мектепте муғаллим. Сабағы аз болғанлығы ушын, айлығы да оншелли көп емес қусайды. Бирақ, күйеўиниң табысы жетерли. Бир күни Рахим әкесиниң үйин ремонт ислеп бермекши екенлигин айтыпты. Бул хабар, әлбетте, Сәрбиназға унамады. Себеби, жыйнаған ақшаларының барлығы ремонтқа кетеди. Сол ўақытта Сәрбиназдың жумысындағы бир келиншек бир мәкемеде жақсы жумыс бар екенлигин, 2 миллион «подарка»сы болса, жумысқа алатуғынлығын айтыпты. Буны еситкен Сәрбиназ үйине барыўдан, Рахимниң мийин жей баслапты: «Ол жердиң айлығы жақсы, абыройлы мекеме» деп, 2 миллион пул сорапты. Рахим оған ҳәзир ақша жоқ екенлигин ҳәм азанлы-кеш жүретуғын жумыста ислетпейтуғынлығын, ҳаял адам көбирек үйде бо-лыўы кереклигин айтыпты. Бирақ, ҳаялы буған көнбей, «Ақшаның барлығын атамның үйине тасып атырсаң» деп әри-бери шаң шығарыпты. Рахим оның сөзлерине ҳеш нәрсе деместен, жумысына кетип қалыпты.\nКеште жумысынан келгеннен кейин, Сәрбиназ күйеўине бир танысынан процентке 2 миллион пул алып, «подарка»сын берип келгенлигин айтыпты. Буны еситкен Рахим Сәрбиназды шапалақ пенен “алдырып” жиберипти. Ҳаялы көшеге шығып кетипти ҳәм әдеўир ўақыттан соң, үйине қоңсы келиншекти күйеўи менен ертип келипти. Сәрбиназдың бул қылығына Рахимниң оғыры ашыўы келип, қоңсыларын да қуўып салыпты, ҳаялының әжағасына қоңыраў етип, қарындасын алып кетиўин айтыпты. Жетип келген Сәрбиназдың әжағасы «Неге мениң қарындасыма қол көтердиң?» деп дәпинген екен, оған да ҳеш нәрсе деместен, әжағасының машинасына ҳаялын балалары менен қосып тийеп, үйине кирип кетипти. Соннан берли Сәрбиназға қоңыраў да етпепти, тек балалары менен ғана сөйлесип турады екен.\nМине, енди достым Сәрбиназ бир айдан берли төркининде болып атырған қусайды. Достыма бир нәрсе деп мәсләҳәт берейин десем, ақылым жетпеди. Соған Сизден кеңес сорап атыр едим. Кимдики дурыс, кимдики надурыс?\nҲүрлиман, Нөкис қаласы\n– Сәлем, Ҳүрлиман қызым. Рахмет хатың ушын – нағыз турмыслық ўақыяларға толы екен. Сораў-жуўапты оқыған адамлар өзлерине керекли билимге ийе болатуғыны сөзсиз.\nҲаял көбирек ўақтын шаңарағында өткергени мақул. Сонда ол шаңарағы алдындағы өзиниң парыз ҳәм ўазыйпаларын толық орынлаўына ўақыт ҳәм күш-ғайрат таба алады, турмыста ушырасатуғын көп келиспеўшиликлердиң алды алынады. Пул ҳәм абырай, лаўазымға қызығып, басым ўақтын жумысында өткерип ҳәм буның ақыбетинде турмыстың түрли тәшўишлерин басынан кеширип атырған ҳаяллар буны кейин барып түсинеди, бирақ ол ўақытта кеш болады… Адам ўақытты артқа қайтара алмайды. Күйеўиңди қоллап-қуўатлаўға, перзентлериңниң бәркамал азамат болып жетили-сиўине ўақтында дыққат бөле алмай, барлығы надурыс бежерилип кеткеннен кейин сениң алтын тахтта отырғаныңнан пайда жоқ. Алтын тахтта отырып та, сен өкинесең. Себеби, – бул емес екен әҳмийетлиси…\nКүйеў – шаңарақтың отбасысы. Демек, – ол жетекши, шешим қабыл етиўши, буйрық бериўши, қадағалаўшы, жазалаўшы… Ҳаяллар, түсиниң, күйеўлерде усындай ўазыйпалар бар. Мен мынаны көз алдыма келтире алмайман: егерде турмыслық мәселелерди ҳаяллар күйеўлери менен ойласпастан өзлери шеше берсе… Басқа нәрселерди айтып отырмайман, бирақ бул жағдайда ажырасқан шаңарақлар ҳәм ата-аналары тири жетимлер геометриялық прогрессияда көбейген болар еди. Сонлықтан, «Шашы узын, ақылы келте» бизлерди өз ўақтында тоқтата алатуғын ерлердиң барлығына шүкир.\nДана халқымыз «Ата разы – Қудай разы» дейди. Ҳаял ҳәр бир исин күйеўиниң ыразылығын алып орынлаўы шәрт. Мен руўхы саў-саламат күйеўлерди нәзерде тутып атырман. Хатта келтирилген Рахимниң ис-ҳәрекетлерин толық мақуллайман. Тек ҳаялына шапалақ бергени уят болыпты, лекин турмыста көрип жүрмен – гейде шарбаяланып, басқаларға “спектакль қойып” атырған ҳаялды тек бир шапалақ өзине келтиреди. Деген менен, ҳаял-қызларға қол көтериў намақул ис.\nҲаял-қызлар мал-дәўлетке жақын болады. Күйеўлердиң баслы ўазыйпаларынан бири – ҳаялларының ашкөзлигин пәсейте алыўы. Бул туўралы ата-бабаларымыз «Таўықты тойындыра алмайсаң, ҳаял-қызды кийиндире алмайсаң» дейди.\nМен гейде мәкемелерге шығып тураман. Сонда нени көремен десеш?! Жумысқа батып, көзлери сөнип, өмири солып, жүзлери ағарған, қағазлардың астында женшилип отырған ҳаялларды! Өз ўақтында олар да Сәрбиназ қусап, жумысқа ынтық болды, умтылды, “шаңарақ бағаман” деди, “пул табаман” деди, “кейин бахытлы боламыз” деди… Ойлағанларының бәрине жетисти, әттең – булар оны бахытлы етпеди.\nБизге Батыс сериаллары түрли усыллар менен «оқымыслы, шаққан, алғыр, басшы, карьерист, дүнья гезгиш, костюм-юбка яки костюм-шалбарда, өзи машина айдайтуғын, бийғәрез, қара басын ҳәм шаңарағын баға алатуғын ҳаял-қыз» образын ендире алды ҳәм усыннан ҳаяллардың бахытлы болатуғынына исендирди. Бул категориядағы ҳаяллар жәмийетимизде баршылық. Өзлери жалғыз қалғанда өмиринен шаршап, суўық демлерин алып, гүрсинип отырғанларын сизлер көрмедиңлер.\nҲәзир – еркин ҳаял заманы. Бирақ, еркинликти дурыс пайдаланып билиўимиз тийис. Әлбетте ҳаяллар жумыс ислеўи керек, бирақ жумыс пенен бәнтлиги шаңарағының беккемлигине кесент етпесин! Барлық нәрсе рабайы менен болғаны жақсы. Сен жумыс исле, пул тап, алым бол, аспанға уш, жердиң астына кир, бирақ:\n– ата-енеңе хызмет етиўге;\n– үйиңди минтаздай етип жылтыратып қойыўға;\n– күйеўиңди жумыстан жыллы жүз бенен күтип алыўыңа;\n– перзентлериңе меҳириңди бағышлаўға;\n– ағайин-туўысқан ҳәм қоңсыларың менен қатнасық қурыўға ўақтың және күш-ғайратың қалсын. Өйткени, ҳеш қашан ҳәм ҳеш жерде ҳаял-қызлардан олардың қандай машиналар мингени, қанша мәкемелер басқарғаны, қанша пул тапқаны, қатарынан алда болғаны, неше адамды баққаны ҳәм т.б.лар соралмайды, ал тек жоқарыдағылар күтиледи.\n22:04, 12.11.2019 1565\n15:45, 08.11.2019 1237\n16:19, 05.11.2019 696\n10:18, 01.11.2019 1626\n18:31, 31.10.2019 2661\nАрзан үй-жайлар марихуана аттракцион Дәрбент жүзиў жол Нокыс районы рейтинг колодец жөнелиссиз такси\n21:48, 13.11.2019 1188\n10:32, 11.11.2019 407\n19:13, 13.11.2019 189\n16:41, 12.11.2019 68


Фанлар Академияси ва Ўзбекистон мусулмонлари идораси Ерга астероид яқинлашаётгани ҳақидаги хабар туфайли бошланган миш-мишларга муносабат билдирди | FargonaZiyo.uz\nШу кунларда Россия телеканали Ер сайёраси томон улкан астероид яқинлашаётгани, у 2019 йил 1 февралда Ерга урилиб, охири замон бўлиши ҳақидаги видео материалларни тарқатганди. Бунинг ортидан одамлар ўртасида қиёмат яқинлашаётгани тўғрисида ваҳима ҳам пайдо бўлди.\nЎзбекистон Республикаси Фанлар Академияси Астрономия институти бу хабарга муносабат билдирди.\n«Бу хабар билан танишиб чиққанимиздан сўнг, унинг мутлақо уйдирма экани маълум бўлди. Чунки, 2019 йилда Ерга яқинлашувчи астероидларнинг рўйхати астрономларга аввалдан маълум ва улар мунтазам мониторинг қилиб борилади. 2019 йилнинг апрель ойигача Ерга яқинлашиши кутилаётган астероидларнинг сони 20дан ортиқ бўлиб, уларнинг ўртача яқинлашиш масофаси 5 млн километрни ташкил этади. 2019 йилнинг 1 февралида Ерга яқинлашувчи астероид шу йилнинг январь ойида очилган бўлиб, унга 2019АВ2 деб ном берилган. Унинг ўлчами 150-340 метрни ташкил этиб, у Ерга 6 млн километргача яқинлашади. Бунда унинг траекторияси Ерга йўналтирилган чизиққа тик йўналишда бўлади. Астероиднинг Ерга бундай масофада яқинлашуви ва юқоридагича траекторияга эгалиги туфайли у Ерга ҳеч қандай хавф туғдирмайди.\nРоссия телеканали хабарида «Ерга яқинлашаётган астероид галактикалараро фазодан келмоқда», дейилган. Бу фикр хабар ёлғонлигини кўрсатади. Чунки астероидлар Қуёш тизими аъзолари бўлиб, уларнинг бошқа галакатикаларга алоқаси йўқ», дейилади хабарда.\nЎзбекистон мусулмонлари идораси фатво ҳайъати ҳам бундай хабарларга муносабат билдириб чиққан.\n«Қиёмат қачон бўлишини Аллоҳ таолодан бошқа ҳеч ким билмайди». Қиёмат қачон бўлишини сўраганларга Пайғамбаримиз қандай жавоб беришлари керак эканлигини Аллоҳ таолонинг ўзи очиқ-ойдин ояти каримада ўргатган. Жумладан, Аллоҳ таоло Қуръони каримда шундай деган:\n«Одамлар Сиздан Қиёмат (қачон бўлиши) ҳақида сўрайдилар. «У ҳақдаги маълумот фақат Аллоҳнинг ҳузуридадир» – деб айтинг!» (Аҳзоб сураси, 63-оят).\nҚиёмат қачондир бўлишига иймон келтирганмиз, лекин айнан қайси кунда бўлиши ҳақидаги маълумотни Аллоҳ таоло сир тутиб, уни бирор манбада келтирмаган. Ҳатто, ўз пайғамбарлари ва фаришталаридан ҳам яширган.\nАбдуллоҳ ибн Умар розияллоҳу анҳудан ривоят қилинган ҳадисда Жаброил алайҳиссалом Пайғамбаримиздан «Менга соат (Қиёмат) ҳақида хабар беринг!» деб сўраганларида Пайғамбаримиз: «У ҳақда сўралаётган одам сўровчидан кўра билимли эмас», деб жавоб бердилар (Имом Муслим ва Имом Термизий ривояти).\nДемак, Пайғамбаримиз ва Жаброил алайҳиссаломлар билмаган нарсани ким, «мен биламан, фалон куни Қиёмат бўлади», деса, иймонига путур етади. Бир қанча оят ва ҳадисларга қарши чиққан бўлади. Валлоҳу аълам», дейилади идора муносабатида.\nҚайд этиш керакки, қайсидир санада қиёмат бўлиши ҳақида жуда кўп марта башоратлар қилинган. Айниқса 2012 йилда ҳам бундай маълумотлар кенг тарқалган эди. Аммо табиийки буларнинг бирортаси тасдиғини топмаган.\nPrevious Post: Муҳаммад, Маҳмуд, Аҳмад ва Ҳомид: бу исмлар ўртасида қандай боғликлик бор?\nNext Post: «Мурувват карвони» Фарғона томон йўлга чиқди


ИИВ тергов департаменти бўлим бошлиғи Азизбек Долихўжаев бугун, 15 январь куни АОКАда ўтказилган матбуот анжуманида ташкилотда самосуд бўйича статистика юритилмаслигини айтиб, буни Жиноят кодексида ушбу тушунчанинг мавжуд эмаслиги билан изоҳлади.\n«Сабаби бундай тушунчанинг ўзи Жиноят кодексида мавжуд эмас. «Самосуд» натижасида қилинган ҳаракатлар учун жавобгарлик белгиланган. Масалан, ҳақорат қилса, унга нисбатан куч ишлатиш йўли билан уриб, дўппослайдиган бўлса, етказган жароҳатининг даражасига кўра жавобгарлик белгиланади. Шунингдек, бир қатор бошқа ҳаракатлар, масалан тутқунликда ушлаш ёки безорилик жиноятлари аломатлари билан жиноий жавобгарликка тортишга сабаб бўлади.\nШу нуқтаи назардан, шахснинг ҳаракатлари бевосита содир этган қилмишидан келиб чиқади. Дейлик баданига енгил жароҳат етказилса, Жиноят кодексининг 109-моддаси билан жиноий жавобгарликка тортилади ва статистика бевосита 109-модда билан содир этилган жиноятлар доирасида ҳисобланади,” – дея ИИВ вакилининг сўзларини келтирмоқда Kun.uz мухбири.\nБош прокуратура масъул ходими Шокир Назаровнинг таъкидлашича, «самосуд»лар ҳуқуқни муҳофаза қилувчи органларга ишончсизликдан эмас, балки одамлар қонунларни билмаслиги ёки била туриб менсимаслигидан келиб чиқмоқда.\n«Тергов жараёнларида шу нарсага гувоҳ бўлдикки, одамлар жаҳл устида ёки ўз хатти-ҳаракатлари қонуний жавобгарликни келтириб чиқаришини билмаган ҳолда «самосуд»га йўл қўяди. Ҳолбуки жиноят кодексида ҳар бир жиноят учун жазо муқаррар эканини белгиланган.\n«Самосуд» натижасида киши — кимнидир жазолаш учун айбланувчига айланиб қолиши мумкин. Агар улар бу орқали кимгадир тан жароҳати етказса, Жиноят кодексининг 104-, 105-, 109-моддалари бўйича чора кўрилишига олиб келади,” – деди Шокир Назаров.\n2020 йилнинг 22 декабрь куни Андижон вилояти Жалақудуқ туманида ҳайдовчиларни видеога туширишда гумонланган шахс «самосуд» қилинган эди. Кейинроқ, маълум бўлишича, у аслида бозордаги нархларни суратга олаётган бўлган.\nУшбу ҳолат 25 декабрь куни судда кўриб чиқилиб, 5 нафар ҳуқуқбузарларнинг ҳар бирига БҲМнинг 3 баравари миқдорида жарима жазоси белгиланган.\nШунингдек, 2020 йилнинг 24 июль куни Хоразм вилоятининг Гурлан туманида бир неча аёллар бошқа бир аёлни «самосуд» қилаётган ҳолати тасвирланган видеоёзувлар ҳам тарқалган эди.\nЛекин, мазкур ҳолат юзасидан Гурлан тумани ИИБ ҳузуридаги Тергов бўлинмаси томонидан терговга қадар текширув ҳаракатлари олиб борилаётгани маълум қилиниб, текширув натижалари ошкор қилинмаган.